oduzimanje-dozvole - Vesti - Svet Plus\noduzimanje dozvole najnovije vesti\nZorica Marković sprečila oduzimanje dece siromašnim roditeljima (Foto)\nZorica Marković sprečila je da socijalni radnici oduzmu decu Maji Damnjanović i Srđanu Popoviću sa Uba, koji su silom prilika ostali sa tri sina na ulici.\nPreti joj oduzimanje krune: Mis Srbije Nikolina Bojić udata?!\nNovoizabrana Mis Srbije, Nikolina Bojić, u braku je sa kanadskim teniserom hrvatskog porekla Frankom Dančevićem, zbog čega joj preti oduzimanje krune.\nMiss Amerike zbog striptiza preti oduzimanje krune!?\nZbog učešća pre tri godine u takmičenju "ples oko šipke", sadašnjoj Mis Amerike Rimi Fakih, orgnizatori Mis Amerike i Mis Univerzuma prete oduzimanjem krune.\nUčesnici rijalitija "Zadruga 2" često znaju da negiraju događaje koji su se dogodili pred kamerama i pred očima ..


GRAĐANI ODLUČUJU O SVOM NOVCU - Glas Podrinja\nPOVRAĆAJ NOVCA oD POREZA NA IMOVINU MESNIM ZAJEDNICAMA\nGRAĐANI ODLUČUJU O SVOM NOVCU\nMesna zajednica Dobrić među prvima je počela da koristi sredstva od poreza na imovinu, koja na osnovu odluke Skupštine grada ostaju u mestima gde su prikupljena\nDom kulture u Dobriću, koji je izgoreo u požaru pre osam godina, biće obnovljen sredstvima meštana ovog pocerskog sela. Na račun Saveta mesne zajednice svake godine stizaće dva miliona dinara, od poreza na imovinu.\n- Po kvartalu, naše selo će dobijati blizu 500 hiljada dinara, što je dva miliona dinara na godišnjem nivou. Taj novac ćemo iskoristiti za uređenje Doma kulture i centra sela, kao i za sređivanje puteva, lokalnih i nekategorisanih, kaže Dragan Stančić, predsednik Saveta mesne zajednice Dobrić.\nIdeju da građani kažu šta je najpotrebnije da se radi u selu pozdravljaju i ostali meštani Dobrića.\n- Sloga sela se vidi kada zajedno stanemo iza dobrih ideja. Projekat je veoma dobar, jer se mi pitamo gde pare treba da se ulože, navode žitelji Dobrića, Milenko Pantelić i Ivan Jevtić.\nSuštinska demokratija i decentralizacija ogledaju se u mogućnosti da građani sami odlučuju o tome na šta treba da se potroši njihov novac. Meštani Dobrića su među prvima podneli neophodnu dokumentaciju, a u čitav projekat se do sada uključilo 15 seoskih mesnih zajednica. Gradonačelnik Šapca Nebojša Zelenović očekuje da u 2016. godini svi saveti mesnih zajednica predlože svoje projekte.\n- Ova odluka je politički instrument koji meštanima garantuje slobodu da odluče na šta se troši novac, jer to oni najbolje znaju. U Dobriću imamo primer kako Grad i seoska mesna zajednica mogu dobro da sarađuju. Savet Mesne zajednice je odradio svu potrebnu proceduru u skladu sa gradskom odlukom, a iz gradskog budžeta će dobiti blizu 500 hiljada dinara, za završetak njima važnih poslova. Meštani moraju biti upoznati sa svim odlukama o trošenju novca koje Savet mesne zajednice donese, navodi Zelenović.\nProjekti sa kojima mesne zajednice budu konkurisale moraju imati podršku velike većine meštana, dodaje gradonačelnik.\n- Ideje moraju imati podršku bar 80 odsto stanovnika. U suprotnom, imamo ovlašćenja da naložimo savetima mesnih zajednica da predlože druge projekte, iza kojih će stati čitavo mesto, kaže Zelenović.\nGrad će sa mesnim zajednicama sarađivati i kroz direktne investicije, poput rekonstrukcije manastira Svetih apostola Petra i Pavla. Pored podrške porodica Jadranović, Petrović i Marković, sredstva za nabavku crepa i drugog građevinskog materijala obezbedio je grad.\n- Pripreme za radove počeli smo prošle godine, nabavkom materijala. Zahvaljujući Gradskoj upravi, koja nam je obezbedila 600 hiljada dinara i donacijama građana, uspeli smo da rekonstruišemo deo objekta. Ovaj manastir je sagrađen 1827. godine, a poslednji put je rekonstruisan 1902. godine. Hram je ovom rekonstrukcijom konačno dobio sjaj i izgled kakav zaslužuje, istakao je parohijski sveštenik Zoran Filipović.\nNastavak akcije “dva na dinar”\nPored finanisranja projekata iz sopstvenih sredstava, meštani šabačkih sela mogu računati i na nastavak akcije „Dva na dinar“, kao i na nov način finansiranja radova, „Tri na dinar“, kada se dve ili više mesnih zajednica udruže.


Jeftini letovi iz Hana za Bratislavu - Avio karte Han Bratislava - eSky.rs\nAvio karte iz Hana za Bratislavu\nPretražite letove iz Hana za Bratislavu\nProverite najbolje prilike za letove iz Hana za Bratislavu\n✔ Postoje li posebne ponude za letove iz Hana za Bratislavu na eSky.rs?\n✔ Mogu li se pobrinuti za osiguranje prilikom rezervacije leta iz Hana za Bratislavu?\n✔ Ako rezervišem let iz Hana za Bratislavu, mogu li da rezervišem ujedno i smeštaj?\n✔ Koje avio-kompanije nude letove iz Hana za Bratislavu?\nBudite sigurni, da na eSky.rs ponuda letova iz Hana za Bratislavu uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Nemačke Jeftini letovi iz Nemačke Jeftini letovi za Memingen Jeftini letovi iz Memingena Jeftini letovi Edgecliff Jeftini letovi Edgecliff\nJeftini letovi do Bruneja Jeftini letovi iz Bruneja Jeftini letovi do Debrecen Intl Airport Jeftini letovi od Debrecen Intl Airport


Poslovni hotel sa 4* u samom centru Beograda sa 82 moderno opremljene sobe. Na meniju A La Carte restorana se nalazi bogat izbor internacionalne kuhinje a posebnu pažnju privlači pivnica “Hajdučka pećina”. Hotel raspolaže i sa 3 konferencijske sale i 2 biznis kancelarije.\nNađite nas (BING)\nHotel Prag se nalazi u samom centru grada Beograda, na svega nekoliko minuta od najznačajnijih znamenitosti grada.\nHotel Prag je građen u nekoliko etapa, 1929., 1936. i 1978. a lepota same građevine, specifične za arhitekturu modernizma Evrope XX veka, svrstala ga je u jedan od objekata pod zaštitom Zavoda za zaštitu spomenika kulture grada Beograda. Prvi vlasnik hotela je bio čeh, pa otuda i naziv hotela, Prag!\nHotel je sagradjen po projektu arhitekte Djure Bajalovića, a izlagan je i na prvom Salonu arhitekture 1929. god i Izložbi jugoslovenske moderne arhitekture 1931. god.\nČak i posle kompletnog renoviranja Hotel Prag je zadržao svoju tradicionalnu gostoprimljivost, toplinu i srdačnost, karakterističnu za ovo podneblje. Duh starog, boemskog Beograda koji je prisutan u Hotelu Prag, vratiće vas u slavna vremena naše prestonice.\nOd nedavno kategorisan kao poslovni hotel sa 4*, raspolaže sa 82 moderno opremljene sobe koje će zadovoljiti potrebe i najzahtevnijih gostiju. Sistem inteligentnih soba, besplatan internet, mini bar, centralna klimatizacija, sef, samo su neke od brojnih mogućnosti koje hotel pruža.\nPored renoviranih soba, u prijatnom ambijentu nalazi se i A La Carte restoran, na čijem se meniju nalazi bogat izbor internacionalne kuhinje a gostima posebnu pažnju privlači pivnica “Hajdučka pećina”. Hotel raspolaže i sa tri konferencijske sale različitih struktura kao i dve business kancelarije, sa kompletnom tehničkom podrškom.\nHotel 'Prag' raspolaže sa 82 savremeno opremljene sobe:\n3 konferencijske sale\n2 business kancelarije\nPivnica „Hajdučka pećina“\nDimljena spic rebra\nHotel Prag raspolaže sa 3 moderno opremljene konferencijske sale različitih kapaciteta kao i 2 business kancelarije!\nSve naše sale zbog svojih karakteristika i tehničke opremljenosti su pogodne za organizovanje svih vidova profesionalnih konferencija, seminara, promocija, prezentacija, predavanja i sličnih događaja a naše osoblje vam je za sva pitanja i pomoć na raspolaganju.\nNaši dosadašnji zadovoljni klijenti: Philip Morris, Microsoft Software, UN, British Council, American Council, French cultural center, The Embassy of Sweden, Netherlands Embassy, Siemens, Miross travel Agency, ILGA Europe, VIP mobile, Philips, Avon, OSCE, GTZ...\nTel: +381 11 321-4444\nFax: +381 11 361-2691\n+381 11 3214 444 ili\nAsocijacija Šefova Kuvara Srbije serbian-chefs.rs


Održan 29. kros RTS-a "Kroz Srbiju" u Kosovskoj Mitrovici | Radio Kosovska Mitrovica\n10. May, 2019 12:55 |\nNa Partizanskom brdu u Kosovskoj Mitrovici održan je kros “RTS-a kroz Srbiju“ .\nUčesnici 29. održanog krosa po redu su bili učenici osnovnih i srednjih škola iz Kosovske Mitrovice, učenici Specijalne škole za osnovno i srednje obrazovanje „Kosovski božur“ kao i predškolci.\n“Na današnjem krosu učestvuju sve škole kao i predškolske ustanove. Danas imamo 16 trka koje će biti održane na kružnoj stazi. Imamo 1500 učesnika, tako da se nadamo najboljem uspehu do sada“ istakao je direktor Ustanove za sport, omladinu i specijalizovane usluge Petar Trajković.\nU ime Privremenog organa, Ministarstva prosvete i Medicinske škole učesnike je pozdravila Marina Biševac, direktor srednje medicinske škole sa domom učenika Kosovska Mitrovica.\n“Današnji kros nije trka za osvojenim diplomama i medaljama. Ovo je trka za vaše zdravlje i ono što ne smemo zaboraviti nikada, to je naša krilatica – u zdravom telu zdrav je i duh”, rekla je Biševac.\nU predškolskoj kategoriji devojčica u trci na 100 metara, prvo mesto osvojila je Aleksić Andrea, drugo mesto Sara Jeremić dok je na trećem Anđelija Vukomirović. U istoj kategoriji muškaraca, prvo mesto zauzeo je Mateja Ampovski, drugo Bratislav Popović a treće Matija Vučković.\nU trci na 50 metara u muškoj kategoriji Specijalne škole „Kosovski božur“ prvo mesto je osvojio Stefan Jovanović, drugo Krsto Krivokapić dok je na trećem Slobodan Živković.\nU ženskoj kategoriji u trci na 50 metara prvo mesto osvojila je Milica Krivokapić, drugo Sanela Osmanovića treće Ivana Velimirović, takođe učenici škole „Kosovski božur“.\nU ženskoj kategoriji prvog razreda osnovnih škola, prvo mesto otišlo je Angelini Kabašić iz OŠ „Branko Radičević“, drugo Petri Ilić a treće Milici Drobac, koje su učenice OŠ „Sveti Sava“.\nU trci na 100 metara u muškoj grupi učenika prvih razreda, prvo mesto otišlo je Janku Spasiću, drugo Dinu Selimoviću dok su treće mesto podelili Anastasija Lukić i Mateja Milosavljević, svi učenici OŠ „Branko Radičević“.\nU drugom razredu u trci na 200 metara, u ženskoj kategoriji, prvo mesto osvojila je Sofija Sovrlić učenica OŠ „Sveti Sava“, drugo Lana Milić iz OŠ „Branko Radičević“ a treće Mevljana Gušani iz OŠ „Vlado Ćetković“.\nU Istoj kategoriji u muškoj grupi, prvo mesto otišlo je Veljku Timotijeviću iz OŠ „Branko Radičević“, drugo Nikoli Miletiću iz OŠ „Sveti Sava“ dok je Semin Ibraimi iz OŠ „Branko Radičević“ na trećem mestu.\nU trci na 250 metara u ženskoj grupi prvo mesto osvojila je Emina Seljimi iz OŠ „Vlado Ćetković“ drugo Nađa Dančetović a treće Staša Danšetović, učenice OŠ „Branko Radičević“.\nU muškoj kategoriji u trci na 300 metara prvo mesto osvojio je Mateja Savić učenik OŠ „Branko Radičević“ drugo Novak Laketić iz OŠ „Sveti Sava“ a na trećem Nenad Radosavljević iz OŠ „Branko Radičević“.\nU četvrtom razredu, u ženskoj kategoriji na trci od 300 metara prvo mesto osvojila je Andrijana Branković učenica OŠ „Branko Radičević“ na drugom je Marija Raftovski takođe iz OŠ „Branko Radičević“ dok je na trećem, Sana Pelivani iz OŠ „Sveti Sava“.\nU trci na 350 metara u kategoriji dečaka, prvo mesto osvojio je Andrijano Jahja učenik OŠ“ Vlado Ćetković“ , drugo Gardinaj Kamberi takođe učenik OŠ „Vlado Ćetković“ dok je treće mesto otišlo Mateji Micevskom iz OŠ „Branko Radičević“.\nU petom i šestom razredu na trci od 350 metara u ženskoj kategoriji, prvo mesto osvojila je Sanja Pavlović iz OŠ „Branko Radičević“ drugo Anđela Kasalović a treće Valentina Frtunić, obe učenice OŠ „Sveti Sava“.\nU muškoj kategoriji u petom i šestom razredu, prvo mesto otišlo je Stefanu Đorđeviću iz OŠ „Sveti Sava“ drugo Ramaju Hazizu iz OŠ „Desanka Maksimović“ a treće Jovanu Vučkoviću iz OŠ „Sveti Sava“.\nNa trci od 450 metara, u ženskoj kategoriji prvo mesto osvojila je Danica Čavić iz OŠ „Sveti Sava“ drugo Radmila Marić iz OŠ „Branko Radičević“ dok je na trećem Anđela Vitorović iz OŠ „Sveti Sava“.\nU muškoj grupi na trci od 500 metara, prvo mesto otišlo je Maksumu Jahji, iz OŠ „Dositej Obradović“ drugo Silvanu Kajtaziju takođe iz OŠ „Dositej Obradović“ a treće Miljanu Miletiću iz OŠ „Sveti Sava“.\nU kategoriji srednjih škola učenika prve i druge godine na trci od 500 metara, u ženskoj grupi, prvo mesto pripalo je Anđeli Kovačević ućenici Gimnazije,drugo i treće mesto pripalo je učenicama srednje Medicinske škole Milici Stanojević i Anastasiji Đorđević.\nNa trci od 600 metara u muškoj kategoriji učenika prve i druge godine srednjih škola, prvo mesto osvojio je Lazar Rakić učenik srednje ekonomske škole, drugo Saša Miljković a treće Nenad Miljković, učenici srednje medicinske škole.\nU ženskoj kategoriji na trci od 550 metara, prvo mesto osvojila je Radica Čukić, učenica srednje tehničke škole, drugo Anastasija Radojević a treće Jovana Janačković, obe učenice medicinske škole.\nU poslednjoj kategoriji, trci na 700 metara u muškoj grupi, prvo mesto osvojio je Jovan Isailović učenik srednje tehničke škole, drugo Mihajlo Kasalović dok je treće mesto osvojio Radenko Ilić, takođe učenik srednje tehničke škole „Mihailo Petrović Alas“.\nOrganizator događaja je Ministarstvo prosvete, Medicinska škola sa domom učenika u Kosovskoj Mitrovici i Ustanova za sport, omladinu i specijalizovane usluge pod pokroviteljstvom Privremenog organa opštine Kosovska Mitrovica.


Predivni McLaren F1 posatao je najskuplji polovnjak sveta - Muški magazin - trendovi, fitness, lifestyle, saveti, devojke...\nPostoje neki automobili koji će uvek biti smatrani ikonama svog vremena, a kao što dobro znate, kada se takvi modeli nađu na tržištu polovnjaka, za njih se traži budžet omanje države…\nJedan McLaren F1 model iz 1995.godine, prodat je po rekordnoj ceni od 20.47 miliona dolara prošlog meseca, tokom veoma uzbudljivog aukcijskog događaja. Neverovatna cena učinila je ovaj automobil najskupljim F1 svih vremena, dok takođe predstavlja i najskuplje aukcijski prodato vozilo ove godine. Uprkos finansijskoj nezavisnosti koju je nametnula pandemija korona virusa, tržište klasičnih automobila ostalo je snažno kao i ranije. Sve oči su bile uprte u F1 ulično legalni model, koji je posmatran kao barometar generalnog tržišta, a očekivano je da će se prodati po ceni većoj od 15 miliona dolara.\nAnonimni kupac je na kraju platio 20.47 miliona dolara uključujući i takse za ovo besprekorno vozilo, što je vrlo lako oborilo rekordnih 15.62 miliona dolara koliko je plaćeno za ulično legalnu verziju superautomobila 2017.godine i 19.8 miliona dolara koliko je plaćeno za varijantu LM specifikacija pre dve godine.\nF1 mnogi smatraju prvim hiperautomobilom, a sa samo 106 konstruisanih jedinica između 1992. i 1998.godine, smatra se najcenjenijim u svetu. Ovaj primerak, sa šasijskim brojem 029, dvadeset peti je od šezdesetčetiri ulično legalne verzije, kako navodi aukcijska kuća koja je bila zadužena za prodaju. Finiširan je Creighton Brown bojom, koja je akcentovana elegantnim svetlobraon i oker enterijerom. Originalno prodat kolekcionaru iz Japana, automobil je i dalje u “fabričkom stanju” i ima samo 390 kilometara na odometru.\nMcLaren je konstruisao 106 jedinica F1 automobila, od kojih je njih 64 u originalno ulično legalnim specifikacijama. Dizajnirana od strane Gordona Marija, F1 linija koristila je srednje montirane V12 motore zapremine 6,1 litar, koji stvaraju 618 ks i 650 Nm obrtnog momenta. Ova snaga usmeravana je ka zadnjoj osovini putem šestostepenog manualnog menjača.\nZahvaljujući ekstenzivnoj upotrebi egzotičnih materijala kao što su ugljenična vlakna, kelvar, titanijum, pa čak i zlata, ovaj F1 model težak je oko 1.240 kg, što je u kombinaciji sa vrhunski dizajniranom aerodinamičnom karoserijom sasvim dovoljno za kreiranje nestvarnih cifri performansi. Sa potvrđenom maksimalnom brzinom od 386,4 km/h, F1 automobil ostaje najbrži model sa motorom unutrašnjeg sagorevanja do današnjeg dana.\n“Neverovatno smo ponosni što smo mogli da predstavimo izuzetni F1 na aukciji i večeras, tržište je potvrdilo neverovatnu nadmoć ovog automobila. Ova prodaja bila je istorijski momenat ne samo za našu aukcijsku kuću, već i za McLaren istoriju, kao i za industriju automobila u celini”, objašnjava predsednik aukcijske kuće i njen osnivač, Dejvid Guding.\nnajskuplji polovni automobili |


Bursać: Upitan smisao parlamenta ako drugi imaju ovlaštenja\nŠef Kluba poslanika SNSD-a u Predstavničkom domu parlamenta BiH Snježana Novaković Bursać rekla je da svako ko podržava da zakone donosi visoki predstavnik Valentin Incko - podržava protektorat, a da predstavnici Republike Srpske u Parlamentarnoj skupštini BiH neće učestvovati u tome.\n"Ako se već drznuo da donosi zakone, neka se onda upliće u sve živo. Postavlja se pitanje smisla učešća u parlamentu ako drugi imaju ovlaštenja", rekla je Bursaćeva za "Nezavisne novine".\nOna je naglasila da će ovo uticati na sve, ali da ne vidi odgovornost predstavnika Republike Srpske, nego onoga ko se usudio da uzurpira zakonodavna ovlaštenja.\nBursaćeva je rekla da ne zna kako funkcioniše sistem finansija u institucijama BiH u tehničkom smislu, da nije upoznata o detaljima, te da se sva pitanja o budžetu i izborima mogu uputiti OHR-u i Incku.\nPoslanik PDP-a u Predstavničkom domu parlamenta BiH Mira Pekić rekla je da su predstavnici iz Republike Srpske potpuno svjesni svih obaveza i svih zakona koji su u proceduri i da budžet zajedničkih institucija nije još donesen, te da je to politička priča i da treba postaviti pitanje koalicionim partnerima zašto budžet nije donesen u decembru prošle godine.\n"Mi smo svjesni svih obaveza, ali nametanje bilo kakvih zakona ili bilo kakvih rješenja od visokog predstavnika nama iz Republike Srpske sasvim je dovoljan razlog da ne učestvujemo u odlučivanju i da donesemo odluku kakvu smo donijeli. Sa druge strane, postavlja se pitanje, ako je visoki predstavnik nametnuo izmjene jednog zakona, isto tako može da nametne i zakon o budžetu, izborni zakon i sve drugo", rekla je Pekićeva.\nPekićeva je naglasila da se sad postavlja pitanje da li je uopšte potreban parlament BiH da odlučuje i da radi u ovom sastavu i na ovaj način.\nList navodi da bi blokada institucija BiH, ukoliko se produži i u septembru, mogla dovesti do obustave isplate plata zaposlenima u institucijama s obzirom na to da nije usvojen budžet institucija BiH za ovu godinu, a da odluka o privremenom finansiranju koju je donio Savjet ministara važi do septembra. Takođe, postoji mogućnost i blokade izbornog procesa u BiH, s obzirom na to da je 2022. godina izbora.\nLideri svih parlamentarnih stranaka sa sjedištem u Republici Srpskoj odbacili su u ponedjeljak, 26. jula, na sastanku u Banjaluci svako nametanje na nivou BiH i odlučili da srpski predstavnici neće učestvovati u radu i odlučivanju zajedničkih institucija.\nPredsjedavajuća Kluba poslanika SNSD-a\nNovaković Bursać: Ko proslavlja 1. mart, ne može i ZAVNOBIH\n"Izetbegovićev govor u Štutgartu potvrđuje ispravnost politike Srpske"\nNovaković Bursać: Zvizdićeve tvrdnje su neistine i spinovi koje činjenice razobličavaju\nŠef Kluba poslanika SNSD-a u PD BiH\nNovaković Bursać: Kriza u BiH je uvijek nastajala kada smo odustajali od svog Ustava\nSlijepi putnik preživio let iz Gvatemale do Miamija sakriven u podvozju aviona (VIDEO)


Izmirenje duga na tri i pet godina bez učešća | MINA\nNaslovnicaMINA BusinessIzmirenje duga na tri i pet godina bez učešća\nIzmirenje duga na tri i pet godina bez učešća\nPodgorica, (MINA-BUSINESS) – Elektroprivreda (EPCG) je odlučila da svim nezaposlenim građanima, penzionerima sa primanjima nižim od 222 EUR i korisnicima socijalnih davanja, omogući plaćanje dugova za električnu energiju na period od tri i pet godina, bez učešća, uz redovno plaćanje tekućeg računa.\n“Potrošačima iz ovih kategorija, koji su ujedno i vlasnici brojila, tokom juna i jula neće biti obustavljeno napajanje električnom energijom, već će se tokom ta dva mjeseca ostaviti vrijeme da potpišu novi model izmirenja dugovanja”, navodi se u saopštenju EPCG.\nU kompaniji su kazali da uvažavaju socijalni momenat u Crnoj Gori prouzrokovan globalnom pandemijom koronavirusa.\n“Tako će se korisnicima iz tih kategorija, čija su dugovanja veća od 500, a manja od hiljadu EUR, omogućiti plaćanje zaostalog duga na 36 mjesečnih rata, bez učešća. Korisnicima sa dugom većim od hiljadu EUR omogućiće se plaćanje duga na 60 mjesečnih rata, uz obaveznu obnovu ugovora po isteku 23 mjeseca”, precizirali su iz EPCG.\nIzvršni direktor EPCG, Nikola Rovčanin, kazao je da žele da pomognu najugroženijim građanima, da im smanje mjesečne izdatke po osnovu računa za utrošenu električnu energiju.\n“Na ovaj način vremenom će ući u period redovnog plaćanja, što je i u njihovom, i interesu kompanije”, naveo je Rovčanin.\nIz EPCG je saopšteno da će se na računima za maj, jun i jul na osnovu zaključka Vlade i odluke Odbora direktora EPCG primijeniti popust od 40 odsto za sve nezaposlene sa evidencije Zavoda za zapošljavanje (ZZZ) i penzionere sa primanjima ispod 222 EUR, uz uslov da su na ime tih lica registrovani mjerni uređaji.\nPosljednjom odlukom Odbora direktora, uz popust od 13 odsto na aktivnu energiju i dodatih 13 odsto popusta na mrežne usluge, građani koji redovno plaćaju električnu energiju imaće ukupan popust na računu od 12,25 odsto i praktično će akumulirati jedan račun godišnje besplatno.\nGrađani mogu da iskoriste tu priliku do 31. maja i postanu članovi Zlatnog tima, a ukoliko bude bilo potrebe, EPCG će uvesti produženo radno vrijeme i rad u smjenama, kako bi svi koji su zainteresovani mogli iskoristiti povoljnosti koje im omogućava Eletroprivreda.


VULIN: Nikada nismo imali ispunjenije odnose sa Belorusijom! • HAPPYTV.RS\nVULIN: Nikada nismo imali ispunjenije odnose sa Belorusijom!\nSrbija nikada u istoriji nije imala više zajedničkih aktivnosti i ispunjenije vojne odnose sa Belorusijom nego što ih ima danas, izjavio je ministar odbrane Aleksandar Vulin i dodao da to kaže s ponosom.\nNa zajedničkoj konferenciji za novinare sa beloruskim kolegom, general-potpukovnikom Andrejem Ravkovim, Vulin je rekao da se Srbija raduje nastavku vojno-tehničke saradnje sa Belorusijom i, kako je rekao, u skladu sa najboljim ličnim odnosima naših predsednika, Aleksandra Vučića i Aleksandra Lukašenka, razvijaće se i saradnja dva ministarstva i vojski.\nSa Ravkovim je razgovarao o proširenju saradnje po pitanju vojnog obrazovanja, obuke jedinica, o obuci budućih pripadnika mirovnih jedinica, kao i o zajedničkom učešću Srbije i Belorusije na mirovnim misijama pod okriljem Ujedinjenih nacija.\nVulin je beloruskom kolegi zahvalio na, kako kaže, ličnom doprinosu u saradnji Srbije i Belorusije.\n- Nije bilo nijedne nase molbe koju vi niste prihvatili i ispunili...Belorusija je naš partner, Belorusija je naša bratska zemlja. Zahvalni smo na podršci koju nam daje u borbi za Kosovo i Metohiju, baš kao što Belorusija zna da na svim svetskim forumima zastupano strane interese Belorusije - poručio je Vulin.\nDodao je da remont "migova" traje kako je dogovoreno, te da i Srbija i Belorusija ispunjavaju propisane obaveze na vreme.\nBeloruski ministar je istakao da za zvanični Minsk jedan od prioriteta predstavlja jačanje medunarodne bezbednosne saradnje.\n- U uslovima trenutnih eskalacija u regionu, mogu da kažem da smo ponosni na odnos koji imamo sa našom Srbijom, a koji traje već 25 godina...Odnosi sa našom bratskom Srbijom su se uvek odrazivali u međusobnom razumevanju i poštovanju - rekao je Ravkov.\nDodao je da je vojno-tehnička saradnja dve zemlje veoma velika, a da je ove godine ispunjena raznim aktivnostima.\n- Posebno ističem trilateralnu vežbu ''Slovensko bratstvo 2019''...Siguran sam da će pripadnici oružanih snaga Rusije, Belorusije i Srbije na ovoj vojnoj vežbi pokazati svoje visoke sposobnosti i pokazati da su na visini zadatka - izjavio je Ravkov.\nVulin je dodao da je trilateralna vežba nešto na šta je Srbija naročito ponosna, te da će svi učesnici imati šta da nauče jedni od drugih.\n19.1113 minutes ago\n19.1126 minutes ago


Kuća lordova: Spor napredak Balkana » Opozicionar\nTo se ocenjuje u prvom Izveštaju Komiteta za međunarodne odnose Kuće lordova pri britanskom parlamentu.\nTaj izveštaj o budućnosti Zapadnog Balkana za period 2017-2019 je objavljen danas..\nU Izveštaju „Ujedinjeno Kraljevstvo i budućnost Zapadnog Balkana“ poimenično se pominju samo dva političara iz BiH, predsjedavajući Predsedništva BiH i predsednik HDZ-BiH Dragan Čović i predsednik BiH entiteta Republika Srpska i predsednik SNSD Milorad Dodik, prenosi BHRT.\nIzveštaj se bavi uticajem Hrvatske i Srbije na dešavanja u regionu Zapadnog Balkana, s posebnim naglaskom na uticaj na Bosnu i Hercegovinu.\nOcenjuje se da je uticaj Hrvatske u BiH značajan i konstatuje da Hrvatska vodi politiku koja dopušta bilo kojem Hrvatu iz drugih zemalja da traže državljanstvo Hrvatske i na taj nacin, im otvara pristup zemljama Evropske unije.\nU Izveštaju se citiraju ocene iz svedočenja generala Majka Rouza pred Komitetom za medunarodne odnose Kuće lordova, ali i delovi iz izveštaja visokog predstavnika u BiH Valentina Incka pred Savetom bezbednosti UN.\n„General Majk Rouz kaže da, ukoliko entitet Republika Srpska izglasa nezavisnost od Bosne i Hercegovine, ‘mi ćemo završiti sa hrvatskim elementom koji će težiti da se spoji sa Hrvatskom i Evropa će morati da očuva malu, neizvodljivu muslimansku državu u sredini’, nešto što je, kako je opisao, kao ‘nezamislivo’.\nU svom izveštaju UN iz 2017. godine, Incko se pozvao na hrvatske političare koji zagovaraju reorganizaciju zemlje po etničkim crtama, uključujući i stvaranje Hrvatske Republike Herceg-Bosne.


Oformljena mreža organizacija civilnog društva pod imenom"Kišobran" - juGmedia\nOformljena mreža organizacija civilnog društva pod imenom“Kišobran“\nNIŠ, VRANJE – Predstavnici pet organizacija civilnog društva iz pet regiona u Srbiji potpisalo je sporazum o formiranju mreže pod nazivom „Kišobran“. Stvaranje ove neformalne asocijacije ima za cilj jačanje građanskog društva i njegove uloge u evro-atlantskim integracijama Srbije i njenom ravnomernom regionalnom razvoju.– Svako od nas je dokazan u oblastima kojima se naše organizacije bave, ali udruženi možemo da damo veći doprinos jačanju građanskog društva u Srbiji. “Kišobran” formiramo kao neformalnu asocijaciju kroz koju ćemo zajedno razvijati i realizovati projektne ideje – istakla je Nadica Stošić, predsednica Upravnog odbora Inicijative za integracije iz Vranja, pokretača ove ideje.\nPrva aktivnost „Kišobrana“ biće realizacija projekta „Javnost rada republičkih poslanika“, koja će se istovremeno sprovoditi u pet gradova u Srbiji, odakle dolaze članice „Kišobrana“. Gradovi u kojima će se sprovoditi ovaj projekat su Vranje, Inđija, Jagodina, Novi Sad i Niš.\n“Kišobran” čine Inicijativa za integracije iz Vranja, Media reform centar iz Niša, Centar za demokratsku inicijativu iz Jagodine, Ekološko udruženje za lokalni održivi razvoj iz Inđije i Centar za evro-regionalne projekte iz Novog Sada.\nFormiranje „Kišobrana“ i projekat „Javnost rada republičkih poslanika“ podržala je Američka agencija za međunarodni razvoj (USAID) kroz program „Inicijativa javnog zagovaranja građanskog društva“ kojim rukovodi Institut za održive zajednice (ISC).\nPanoi za stranačke plakate\nIzložba „Buka u boji“ u Vranju\nLESKOVAC - Inspektori rada danas vrše nadzor u fabrici Jura u Leskovcu nakon što su se pojavili navodi u medijima o fizičkom i mentalnom maltretiranju…\nŠkola plesa u SKC-u\nNIŠ - Studentski kulturni centar Niš otvara Školu plesa kao novu aktivnost u okviru svojih redovnih programa. (više…)\nVLASOTINCE – Svečanom skupštinskom sednicim i dodelom oktobarskih priznanja, u Vlasotincu je danas obeležen Dan opštine u kome je pre 70 godina…


Rade Mutapović: Jedinke i vrste\nIzvor: Arte, 23.Feb.2021, 10:47\nSamostalna izložba radova Radeta Mutapovića "Jedinke i vrste". Izložba se otvara u utorak 23. februara 2021. godine u 19 sati i biće otvorena do 13. arta, 2021. godine. Galerija Zadužbine Ilije M. Kolarca\nUmetnički projekat „Jedinke i vrste“, u polju umetnosti, a prvenstveno skulptorskim jezikom, govori o životnoj sredini, biopolitici, veštačkim mutacijama i promenama izgleda pojedinačnih vrsta izazvanih veštačkim putem. Projekat se bavi iskazima u okviru skulptorskog medija, pa samim tim istraživanje podrazumeva skulptorske procedure, oblikovanje, multiplikacije oblika ali i adekvatni tretman materijala. Projekat ,,Jedinke i vrste“ bavi se konfliktom između etike i estetike, tehnološkog napretka i umetnosti,...\nMilica Prelić Stoiljković: Prostor egzistencije\nIzvor: Arte, 23.Feb.2021\nOd četvrtka 25. februara otvorena je samostalna izložba radova autorke, Milice Prelić Stoiljković od nazivom, "Prostor egzistencije". 25. februar – 15. mart 2021. Prodajna galerija Beograd, Kosančićev venac..


Firma "Autoherc" iz Gruda u vlasništvu Mire Palaca registrovana je za prevoz putnika. Pored lokalnih, imaju redovne autobuske linije za Njemačku, ali i više evropskih gradova, a u okviru firme djeluje i turistička agencija.\nSoko Mostar - vazduhoplovan industrija koja je propala\nU velikoj privatizaciji, tri godine kasnije, prodano je preostalih 67 posto kapitala vojnog dijela "Sokola", sa stambenim objektima, hotelima i ostalim popratnim sadržajima.\nVazduhoplovna industrija Soko osnovana je 1950 godine. Već 1961. izlazi sa prvim vojnim modelom iz samostalnog razvoja "Soko Galeb", nakon čega slijede daljnji modeli, te proizvodnja licenciranog helikoptera pod imenom Gazela.\nInfografika: Uništavanje nelegalnog naoružanja u BiH


Izvor: SrbijaDanas.com, 19.Jan.2021, 00:01\nTečni prirodni gas je planiran za azijsko tržište, na kome su cene u poslednje vreme porasle\nArktički tanker "Kristof de Maržeri" sa tečnim prirodnim gasom prešao je 16. januara iz Jamala u Beringov moreuz po Severnom morskom putu, saopštila je televizija "RBK" pozivajući se na pres službe "Novateka" i "Sovkomflote". Prva kompanija kontroliše fabriku "Jamal TPG", a druga je vlasnik tankera.\nOvaj događaj je važan jer je ovo prvi put da je u januaru transport >> Pročitaj celu vest na sajtu SrbijaDanas.com << Severnim morskim putem obavljen bez pratnje ledolomca. Ova maršruta omogućava da se gas prodaje mnogo jeftinije, jer je za 40 procenata brži transport, nego transport Sueckim kanalom.\n. Uskoro će isti teret poneti i brod "Nikolaj Evgenov", koji će zajedno sa "Kristof de Maržeri" dostaviti oko 140.000 tona tečnog prirodnog gasa.\nPodsetimo, "Novatek" je još 2018. godine počeo sa isporukama tečnog prirodnog gasa na azijska tržišta Severnim morskim putem. Za sada ova kompanija koristi ovu trasu u letnjem periodu, ali sa razvojem ledolomačke flote Rusije kompanija računa da će 2024. godine moći tokom cele godine ploviti Severnim morskim putem.


U ovih 10 KOMPANIJA možete da radite odakle god želite - i upravo ZAPOŠLJAVAJU - Bizlife.rs\nU ovih 10 KOMPANIJA možete da radite odakle god želite – i upravo ZAPOŠLJAVAJU\nDa li ste ikada maštali o tome da zarađujete za život sedeći kod kuće ili sunčajući se na nekoj plaži?\nViše ne morate da maštate!\nPostoje kompanije koje stalno traže nove radnike kojima je omogućen rad sa bilo koje lokacije na svetu.\nIpak, 95 odsto radnika mora da prijavi lokaciju odakle će obavljati posao, bilo da je reč o gradu, državi ili regionu.\nTo im omogućava da na odabranoj lokaciji mogu da posete kancelariju radi poslovnih sastanaka, da bi olakšali komunikaciju zbog vremenske zone…\nZnači da samo pet odsto radnika na daljinu nema obavezu prijavljivanja lokacije.\n„Osoba koja želi da se zaposli na daljinu mora da identifikuje kompanije su potpuno remote”, kaže Bri Vejler Reindols, menadžer za razvoj karijere i trener u kompaniji za zapošljavanje Fleks Džobs.\nTakve kompanije deluju bez fizičke kancelarije ili sedišta i oslanjaju se na paket digitalnih alata za saradnju i komunikaciju.\nFleks Džobs je nedavno identifikovao vodeće kompanije u svojoj bazi podataka koje su oglasile najviše poslova za rad od kuće u 2019. godini.\nIma ih u svim industrijama, ali su najzastupljeniji sektori IT, pisanje i uređivanje, upravljanje projektima, marketing, razvoj softvera i obrazovanje.\n„Uobičajena je pretpostavka da ova vrsta posla mora biti frilens posao ili posao pod ugovorom, ali većina poslova na bilo kom radnom mestu, preko 75 odsto, su zapravo zaista zaposleni u kompaniji”, dodaje Rejndols.\nOni koji traže posao trebalo bi da istaknu veštine koje prikazuju dobru sposobnost komunikacije i timskog rada, poznavanje tehnologije, ali i prethodno iskustvo rada na daljinu.\nOvo su kompanije koje zapošljavaju ljude koji mogu da rade sa bilo koje lokacije na svetu:\nGitLab je platforma za programiranje otvorenog koda (open-source) koja omogućava korisnicima da pregledaju, generišu, analiziraju i implemetiraju kod u okviru konsolidovanog korisničkog interfejsa.\nPrimer poslova: menadžer operacije podrške, potpredsednik infrastrukture, direktor globalnog terenskog marktinga.\nOni nude usluge prevođenja sadržaja za e-učenje, priručnika o proizvodima, veb sadržaja, korisničkih interfejsa, poslovnih aplikacija i višejezičnih stvari koje su potrebne kompanijama kao što su Dizni, Del i Intuit.\nPrimer posla: prevodioci.\nNeprofitna organizacija koja stoji iza Vikipedije, koja ima za cilj distribuciju višejezičkog sadržaja širom sveta. Zaposleni rade na poslovnom razvoju, računarima i IT-u, uređivanju, zabavi, medijima i razvoju softvera.\nPrimeri poslova: senior softverski inženjer, senior UKS dizajner, direktor globalne raznolikosti, jednakosti i inkluzije\nToptal povezuje kompanije sa freelance softverskim programerima, dizajnerima, finansijskim stručnjacima, menadžerima proizvoda i menadžerima projekata.\nPrimeri poslova: senior korporativni savetnik, menadžer proizvoda za rast, senior menadžer brenda\nZapier pruža uslugu automatizacije veb aplikacija za povezivanje aplikacija kao što su Gmail, Salesforce, Evernote i Trello i pojednostavljenje procesa rada i komunikacije.\nPrimeri poslova: poslovne operacije, marketing menadžer, stariji umetnički direktor\nElastic.co je ekosistem pretraživanja otvorenog koda koji gradi rešenja za samostalno upravljanje softverom i uslugom kako bi prikupljali podatke u svrhe analize, evidentiranja, pretraživanja i sigurnosti.\nPrimeri poslova: dizajner nastavnog plana i programa, direktor marketinga proizvoda, koordinator obuke\nKompanija za računarski softver, Percona pruža podršku i usluge korisnicima baza podataka MiSKL i MongoDB, koje pojednostavljuju baze podataka i poboljšavaju rad na Cloud i tradicionalnim programskim platformama.\nPercona nudi savetovanje u vezi s optimizacijom performansi, arhitekturom infrastrukture i dizajnom, te automatizacijom servera i baze podataka.\nPrimeri poslova: menadžer uspeha kupaca, pomoćni softverski inženjer, stariji vizuelni dizajner\nAgencija za veb dizajn i onlajn marketing, Coalition Technologies pruža usluge kao što su strategija korisničkog iskustva, optimizacija za pretraživače, marketing putem e-pošte i marketing društvenih medija. Klijenti uključuju Zumbu i Harvard univerzitet.\nPrimeri poslova: specijalista za marketing putem e-pošte, programer za VordPress, digitalni proizvođač\nAchivee Test Prep\nAchieve Test Prep je pružalac usluga pripreme testova i konsultantske usluge za odrasle i roditelje dece vezane za koledž.\nPrimeri poslova: menadžer za podršku prodaje, specijalista za planiranje diplome, menadžer za zadržavanje klijenata\nX-Team je IT kompanija koja povezuje programere sa kompanijama širom sveta kojima je potreban skaliranje njihovih tehnoloških timova.\nkompanije lokacija rad od kuće


UEFA odložila meč Kosovo – Rusija: Opreznost zbog izbora • RTK\nUEFA odložila meč Kosovo – Rusija: Opreznost zbog izbora\nUEFA to posmatra drugim očima. Iz ove organizacije su ocenili da početkom oktobra, kada će biti održani vanredni parlamentarni izbori na Kosovu, nije dovoljno bezbedno za održavanje utakmice u kojoj je Rusija rival.\nTako se utakmica kvalifikacija za „Euro 2021“ u ženskom fudbalu između Kosova i Rusije neće održati zakazanog dana, 4. oktobra. Meč koji će biti odigran na stadionu Fadilj Vokri (Fadil Vokrri) u Prištini, odložen je do daljnjeg. UEFA je donela odluku, ali je nije objavila javno, za razliku od Fudbalskog saveza Kosova (FSK), piše danas Koha Ditore.\nFudbalski savez Rusije (FSR) objavio je u petak ovu odluku UEFA-e, koju su kasnije potvrdili zvaničnici FSK. S druge strane, na zvaničnoj veb stranici UEFA-e još se navodi da će se utakmica Kosovo – Rusija, odigrati 4. oktobra, ali nije navedeno tačno vreme.\n„UEFA je najavila našem Savezu odlaganje utakmice za Evropsko prvenstvo za žene 2021. između Kosova i Rusije, koje je trebalo da se odigra u Prištini 4. oktobra. Ova odluka je doneta iz bezbednosnih razloga. Datum i mesto ovog meča biće utvrđeni kasnije, nakon što se izvrše dodatne provere „, navodi se u saopštenju Fudbalskog saveza Rusije.\nFSK je najavio da će se meč najverovatnije održati u novembru, na istom stadionu. Generalni sekretar FSK, Erol Saljihu (Eroll Salihu) rekao je da je UEFA odlučila da odloži ovaj meč jer će se dva dana kasnije na Kosovu održati parlamentarni izbori. Prema njegovim rečima, UEFA nije želela da Rusija i Srbija koriste ovaj meč za političke obračune.\nPrema njegovim rečima, UEFA nije sumnjala u dobru organizaciju meča, ali je strahovala zbog drugih faktora.


Crnogorska Vlada i SPC traže kompromis oko verske imovine - IndeksOnline.rs\nNaslovna REGION Crna Gora Crnogorska Vlada i SPC traže kompromis oko verske imovine\nCrnogorska Vlada i SPC traže kompromis oko verske imovine\nPODGORICA – Crnogorski premijer Duško Marković i mitropolit crnogorsko-primorski Amfilohije razgovarali su danas o verskoj imovini.\nTo je bio prvi takav sastanak od kada je Vlada Crne Gore donela Predlog zakona o slobodi veroispovesti koji je Srpska pravoslavna crkva (SPC) oštro kritikovala i koji je izazvao napetost i izmedju Podgorice i Beograda.\nKabinet Markovića je naveo da je na sastanku dogovoreno da se nastavi dijalog pošto je Venecijanska komisija Saveta Evrope dala preporuke o predlogu tog zakona.\nPremijer je kazao da Vlada poštuje Mitropoliju crnogorsko-primorsku i njene vernike, i da je zajednički interes da se sprovedu preporuke Venecijanske komisije, uz najviši stepen konsenzusa.\nSastanku je prisustvovao potpredsednik Vlade za politički sistem, unutrašnju i spoljnu politiku Zoran Pažin koji će u nastavku tog dijaloga predvoditi Vladin stručni tim za rad na sprovodjenju preporuka Venecijanske komisije.\nVladin Predlog zakona podrazumeva da sve verske zajednice, medju kojima je i Srpska pravoslava crkva, moraju dokazati da su pre 1918. godine bile vlasnice crkvene imovine, inače će im ona biti oduzeta.\nI crnogorske vlasti i SPC kao svoju pobedu tumače mišljenje Venecijanske komisije o predlogu crnogorskog zakona o slobodi veroispovijesti, kojim se podržava namera Vlade u Podgorici da na savremen način uredi tu oblast, ali se ukazuje da ne sme biti “preknjižavanja” verske imovine bez odluke suda.\nVlada kaže da nije ni bilo planirano da se jednostrano oduzmu crkve i manastiri kojima u Crnoj Gori gazduje SPC, dok u Mitropoliji SPC tvrde da su sprečili “otimanje imovine što nesu radili čak ni Turci, ni Titovi komunisti”.\nReakcije zvaničnog Beograda povodom predlog crnogorskog zakona su posebno bile oštre na najavu presednika Mila Djukanovića da će obnoviti Crnogorsku pravoslavnu crkvu “svidelo se to nekome ili ne”.\nOn je kazao i da očekuje da će vaseljenski patrijarh priznati autokefalnu CPC jer to svoje uverenje temelji na stavu da su u pravoslavnom svetu crkve u granicama države, ali u Crnoj Gori nije tako. Medjutim, vaseljenski patrijah Vatrolomej mu je u pismu odgovorio da priznaje samo crkvu na čijem je čelu mitropolit Amfilohije i da neće priznati CPC.


Optužnice za ubistvo Ćuruvije\nTužilaštvo za organizovani kriminal Srbije podiglo je optužnicu protiv četvorice bivših pripadnika Državne bezbjednosti (DB), zbog sumnje da su „iz niskih pobuda“ ubili novinara i vlasnika lista Dnevni telegraf Slavka Ćuruviju 11. aprila 1999. godine.\nOptuženi su tadašnji načelnik Resora DB Radomir Marković, načelnik beogradskog centra DB-a Milan Radonjić, glavni obavještajni inspektor u Drugoj upravi resora Ratko Romić i pripadnik rezervnog sastava tog resora Miroslav Kurak, rekao je tužilac za organizovani kriminal Miljko Radisavljević agenciji Tanjug.\nOni su optuženi za krivično djelo teško ubistvo.\nMarković se tereti da je to djelo izvršio u podstrekivanju, a ostali su optuženi kao saizvršioci, precizirao je tužilac.\nKljučni svjedok u ovoj istrazi, nakon čijeg iskaza su uhapšeni optuženi 13. januara ove godine, nekadašnji je pripadnik DB-a, odnosno komandant jedinice za specijalne operacije (JSO) Milorad Ulemek Legija.\nOn je na svoju inicijativu, bezuslovno, 8. januara Tužilaštvu dao iskaz u kojem je detaljno ispričao svoja saznanja o toj likvidaciji.\nĆuruvija je ubijen 11. aprila 1999. godine, kada su snage NATO-a bombardirale SR Jugoslaviju.\nUbistvo je izvršeno oko 17 sati u Beogradu, u Svetogorskoj ulici (u to vrijeme Ive Lole Ribara), u prolazu ispred broja 35, gdje su se nalazile prostorije marketinške službe Dnevnog telegrafa, a na četvrtom spratu i stan u kome je Ćuruvija živio.\nUbice su u Ćuruviju ispalile 17 metaka, a zatim ga „ovjerile“ i jednim pucnjem u glavu.\nSa njim je tada bila njegova nevjenčana supruga, historičarka Branka Prpa, koja je svjedočila u istrazi tokom koje je saslušano više desetina svjedoka.\nUbistva i atentat\nRadomir Marković je uhapšen u februaru 2001. godine. Osuđen je na maksimalnu zatvorsku kaznu od 40 godina zbog ubistva Ivana Stambolića 25. augusta 2000. godine i četvorice članova SPO-a u atentatu na vođu SPO Vuka Draškovića na Ibarskoj magistrali, 3. oktobra 1999. godine.\nMihajlović svjedoči u istrazi za Ćuruviju\nZa ubistvo novinara Slavka Ćuruvije osumnjičena su četiri pripadnika DB-a Srbije.\nNovinari očekuju privođenje ubice Ćuruvije\nOd smrti novinara Slavka Ćuruvije prošlo je 15 godina, no istraga protiv osumnjičenih za taj zločin još traje.


Tanjug 27. januara 2022. 11:25\nPODGORICA – Ines Mrdović iz NVO Akcija za socijalnu pravdu smatra da bi trebalo proveriti da li je aktuelni potpredsednik vlade Dritan Abazović privatnu posetu patrjarhu srpskom Porfiriju iskoristio za neke državne poslove.\n„Ukoliko jeste i za neke političke i druge dogovore, onda postoje neke institucije koje to treba da utvrde i provere da li je došlo do narušavanja nekog javnog interesa“, navela je Mrdović za podgoričku TV Vijesti.\nPodsetila je da se za tu posetu saznalo iz medija.\nOcenila je da je na crnogorskoj sceni politički rat između predsednika vlade Zdravka Krivokapića i potpredsednika Abazovića.\n„Imamo rasulo pravnog sistema, nemamo osnovne zakone, Zakon o vladi i Zakon o Skupštini. To znači da u ovom času vladu, iako joj je pokrenuto nepoverenje, ništa ne sprečava da odluči o ovom pitanju“, navela je Mrdović, preneo je portal Vijesti.\nUkrajina: Zabrana kretanja u granicnom pojasu ka Belorusiji


LDA Knjaževac - LETNJA POP-UP GALERIJA: poziv za mlade kreativce i umetnike\nLETNJA POP-UP GALERIJA: poziv za mlade kreativce i umetnike\nObjavljeno sreda, 05 jun 2019 15:01\nIzabrani kandidati će imati priliku da prikažu svoju umetnost u letnjoj pop-up galeriji koja će biti organizovana u okviru projekta ‘’CLINK – Kulturna baština kao spona koja povezuje lokalne zajednice Evrope’’ uz podršku EU programa Evropa za građane i Opštine Knjaževac.\nLetnja pop-up galerija zamišljena je kao manje formalno javno prikazivanje umetničkog stvaralaštva mladih koje stavlja u novu upotrebu poznate javne prostore, doprinoseći na taj način stvaranju novog urbanog identiteta grada. Pop-up galerije ohrabruju gledaoce da komuniciraju sa umetničkim delima, istovremno otvarajući dijalog o društvenim pitanjima važnim za lokalnu zajednicu.\nLetnje pop-up galerije će biti organizovane u periodu od jula do septembra 2019. godine u 9 zajednica u 6 zemalja EU i Zapadnog Balkana: u Mostaru, Prijedoru i Zavidovićima (Bosna i Hercegovina), Subotici i Knjaževcu (Srbija), Nikšiću ( Crna Gora), Sisku (Hrvatska), Heraklionu (Grčka) i Vlori (Albanija).\nPoziv za prijavu je otvoren za širok spektar pojedinaca i grupa mladih uzrasta od 13 do 30 godina koji se profesionalno ili amaterski bave nekom vrstom umetnosti, sa teritorije opštine Knjaževac. Neformalne grupe treba da definišu vođu tima koji će podneti prijavu u ime kolektiva. U skladu sa tim, prijava treba da predstavi sve mlade koji su uključeni kroz njihove biografije i zajedničku izjavu.\nSvi vidovi umetnosti su podjednako dobrodošli (likovna umetnost, ulična umetnost, grafika, fotografija, instalacije, poezija, književnost, muzika, pozorište, ples, film / video, moda i drugi oblici umetničkog izražavanja).\nUmetnički rad mora biti u skladu s opštom temom poziva: promocija, očuvanje i održiva upotreba lokalnog kulturnog nasleđa, materijalnog i nematerijalnog.\nSvi prijavljeni radovi moraju biti u formi spremnoj za izlaganje ili izvođenje.\nCentar lokalne demokratije LDA će pružiti logističku podršku odabranim umetnicima i kreativcima u organizovanju predstavljanja njihovih umetničkih dela u okviru Letnje pop-up galerije koja će biti otvorena na jednom od knjaževačkih trgova.\nPoziv je otvoren do 31. jula 2019. godine\nSve dodatne informacije možete dobiti upitom na istu e-mail adresu do kraja jula 2019. godine.


Lista 1000 igara koje su najigranije na Steamu – BiGportal.ba\nIako je Valve brzo doneo ispravku za propust u svom API-ju, koji je omogućio pristup podacima o igrama koje su prodate na Steam platformi, kompanija nije bila dovoljno brza da spreči Steam Spy kreatora Sergeya Galyonkina da preuzme dovoljno podataka kako bi kreirao listu od 1000 najigranijih naslova na Steamu. Otkriveni podaci neće biti zauvek ovakvi, ali informacije koje […]\nIako je Valve brzo doneo ispravku za propust u svom API-ju, koji je omogućio pristup podacima o igrama koje su prodate na Steam platformi, kompanija nije bila dovoljno brza da spreči Steam Spy kreatora Sergeya Galyonkina da preuzme dovoljno podataka kako bi kreirao listu od 1000 najigranijih naslova na Steamu.\nOtkriveni podaci neće biti zauvek ovakvi, ali informacije koje je Galyonkin podelio sa sajtom Ars Technica su bile tačne 1. jula 2018. godine. S obzirom na to da lista ne uključuje igre koje nemaju dostignuća (achievemente), sa liste je isključeno oko 10.000 naslova (među njima je i Dota 2).\nKompletna lista od 1000 igara je dostupna u ovom Ars Technica članku, a evo liste Top 10 najigranijih naslova:


SLEDI NAGLA PROMENA VREMENA: Ciklon večeras donosi zahlađenje, JAKU KIŠU I DOSTA SNEGA\nToplo vreme, sa dnevnim temperaturama znatno iznad proseka za ovaj period godine, očekuje nas i danas.\nJedino što bi moglo da ga pokvari jeste umeren i jak južni i jugoistočni vetar koji će se osetiti u košavskom području i na planinama. Oni koji ipak vole svoj januar beo moraće na planine, jer će se u predelima nižim od 1.500 m nadmorske visine nastaviti dalje topljenje snega, javio je RHMZ.\nZima se ipak neće predati tako lako. U toku noći nedelja na ponedeljak stiže nam zahlađenje sa severozapada koje će usloviti prelazak kiše u susnežicu i sneg na severu i zapadu Srbije. Od ponedeljka do petka biće osetno hladnije, povremeno sa vlažnim snegom, uz formiranje snežnog pokrivača u nižim i...


Poljak poginuo u Varšavi snimajući selfi\nM. D. 2. avgusta 2015. 18:00\nPoljska policija pronašla je telo mladog Poljaka koji je u subotu uveče poginuo pokušavajući da snimi selfi sa panoramom centra Varšave u pozadini, dok je skakao s jednog od mostova poljske prestonice.\nPolicija je patrolnim čamcima i uz pomoć sonara tragala za mladićem (31), između varšavskih mostova na Visli.\nPoginuli je bio iz Bitoma, a u Varšavu je došao na koncert grupe AC/DC. Na Švjentokšižskom mostu je preskočio ogradu i pokušao da napravi selfi s panoramom Starog grada Varšave u pozadini i to u letu, pošto je skočio sa mosta.\n„Upravo u tom trenutku ispod mosta je plovio mali brod i čovek na njemu je pokušao da spasi muškarca koji je pao u Vislu i pružio mu je veslo. Nažalost, pokušaj nije uspeo, jaka rečna struja ga je ubrzo odvukla pod vodu“, kazala je predstavnica policije Kinga Červinjska.\nPolicija je odmah po saznanju za nesreću počela spasilačku akciju, ali morala je da je prekine do nedelje ujutru zbog nevremena i oluje koja je zahvatila Varšavu, a tek danas je u Visli pronađeno njegovo beživotno telo.\nSelfi SVAŠTA otkriva o vama\nSlavna glumica selfijem bez šminke oduševila sve (foto)\nDevojke šetale šumom, iza njih se pojavio medved i uradio nešto…


Motiv nezapamćene porodične tragedije koja se dogodila prekjuče oko osam sati ujutru u Ulici Ismeta Mujezinovića u Beogradu utvrđuje se, a tela Danijele R., koja se bacila sa terase, i njene trogodišnje ćerke koju je prethodno bacila nalaze se u Institutu za sudsku medicinu na obdukciji, kako bi se utvrdio tačan uzrok smrti.\nTakođe, policija ispituje očevice ovog horora. Ono što se pretpostavlja je da je žena bila u depresiji, jer je nedavno izgubila bebu. Šokirane komšije rekle su da je Danijela primetno smršala i mislili su da se razbolela. Međutim, komšije kažu da su se nesrećnoj ženi u proteklih godinu dana dogodila dva gubitka, i da sa tugom nije mogla da se izbori.\nOvo je Danijela R. koja je sebi i ćerki prerezala vene u porodičnom stanu\n- Danijela je pre godinu dana izgubila majku, što ju je veoma pogodilo. Pre nekih šest meseci imala je i spontani pobačaj, što je veoma teško podnela. Ona je bila divna žena, sretali bi se kada je izvodila dete napolje i uvek lepo popričali. Ništa nije ukazivalo na ovakvu tragediju, jer je u pitanju bila skladna porodica - rekle su komšije.\nKako saznajemo, Danijela R. kobnog dana nije otišla na posao, na Vojnomedicinsku akademiju gde je u Centru za kontrolu lekova radila kao farmaceut, a komšijama je bilo čudno i što tog jutra nije odvela dete u vrtić, kao po običaju.\nDalja ispitivanja pokazaće i da li je žena bila pod dejstvom lekova za smirenje ili drugih supstanci, za koje se sumnja da je uzela na svoju ruku, a koji su joj kao farmaceutskom tehničaru bili dostupni.\nKako kaže naš izvor upoznat s istragom, ova porodica nije bila evidentirana u policiji. I komšije su kazale da problema u ovoj porodici nije nikada bilo i da su delovali srećno.\nPodsećanja radi, u ponedeljak oko 8.20 sati policija je primila poziv da je u stanu na pomenutoj adresi izbio požar i da su majka i dete skočili kroz prozor kako bi se spasli. Međutim, ubrzo je sve počelo da ukazuje na to da nije reč o očajničkom potezu, već o ubistvu i samoubistvu.\nPrema saznanjima "Blica", Danijela je prvo dok je devojčica spavala zapalila kauč u dnevnoj sobi, a potom otišla u drugu sobu gde je bila njena ćerka, isekla vene devojčici i bacila je kroz prozor. Potom je stajala na klima-uređaju, i neko vreme govorila nepovezano, da bi zatim isekla vene i sebi i skočila sa oko 12 metara visine na beton. Jedan komšija rekao je da je video Danijelu i rekao da će sići da joj pomogne, međutim, ona je ubrzo skočila.\nSvedoci su rekli da je Danijela navodno vikala nešto o Kosovu i o slobodi i pravima žena. Na lice mesta došli su Danijelin muž, otac i brat, a njihovi jauci odzvanjali su ovim kvartom. Danijelinom mužu je pomogla i ekipa Hitne pomoći jer mu je u jednom trenutku pozlilo.\nUlica Ismeta Mujazinovića\nRođaci kroz prozor videli da Snežana ne izlazi iz zgrade, a onda im je zvonio telefon i posumnjali su na najgore. Tada je oktkriven HOROR U PODRUMU\nUBIO MAJKU, PA OTIŠAO U SVOJU SOBU I PRESUDIO SEBI Komšije čule buku pre 10 dana, ali nisu ni pomislile da se u zgradi ODIGRAO JEZIV ZLOČIN


29.09.2021 u 11:59\nKonkurs za idejno arhitektonsko rešenje i dizajn metro stanica za prvu fazu prve linije beogradskog metroa raspisan je danas, izjavio je zamenik gradonačelnika Goran Vesić. Vesić je precizirao da je Grad Beograd raspisao konkurs za idejno rešenje prvih 16 stanica metroa, jer želi da angažuje domaće arhitekte. „Srpske arhitekte će, kao što su radile i linijski park, dobiti da rade i metro. Želimo da mlade srpske arhitekte učestvuju u gradnji metroa i dizajniranju stanica jer će na taj način steći reference da rade u svetu”, rekao je Vesić, navodi se u saopštenju Gradske uprave. Vesić je istakao da je naručilac konkursa Grad Beograd, odnosno Sekretarijat za javni prevoz i JKP „Beogradski metro i voz”, u saradnji sa sprovodiocem konkursa - Udruženjem arhitekata Srbije. Dodao je da je\n29.09.2021 u 11:06\nBilbordi dobrodošlice za fon der Lajen u Beogradu\nPredsednica Evropske komisije Ursula fon der Lajen danas će doputovati u dvodnevnu posetu Srbiju, a u Beogradu će je dočekati i poruke dobrodošlice. Naime, sa bilborda u prestonici se predsednici EK, koja je poreklom iz Nemačke, želi srdačna dobrodošlica na nemačkom jeziku „Herzlich Willkommen”, uz zastave Srbije i Evropske unije. Na sličan način nedavno je dočekana i nemačka kancelarka Angela Merkel, čija je dugogodišnja saradnica bila upravo fon del Lajen, koja je pre odlaska u Brisel obavljala dužnost ministarke odbrane Nemačke. Fon der Lajen doputovaće u Beograd posle podne, nakon čega će se sastati sa predsednikom Srbije Aleksandrom Vučićem, prenosi Tanjug. Sutra će predsednica EK razgovarati i sa premijerkom Anom Brnabić, a zajedno sa Vučićem učestvovaće u pokretanju\n29.09.2021 u 07:33\nPodrška školovanju mladih baletskih umetnika\nFondacija „Sergej Polunjin” u saradnji sa agencijom „Fabrika” na Velikoj sceni Narodnog pozorišta upriličila je humanitarno veče radi prikupljanja sredstava za nastavak školovanja talentovanih mladih baletskih umetnika iz Srbije, stipendista Fondacije „Sergej Polunjin”. Program je otpočeo projekcijom video-materijala o aktivnostima fondacije i predstavljanjem stipendista koji su na školovanju u inostranstvu. Zatim je usledio pregled njihovog učešća u predstavama realizovanim u produkciji fondacije od osnivanja do danas i kolaža svetskih turneja. Publici su se videom obratili stipendisti koji nisu bili u mogućnosti da dođu u Beograd, nakon čega je upriličen nastup baletskih umetnika, saradnika Sergeja Polunjina. Sam Polunjin izveo je „Bolero”, a za kraj večeri organizovan je koktel i druženje


Premor za volanom – Motorna vozila\nHome / Premor za volanom\nSvi znamo da umor drasticno utice na sposobnost vozaca da pravilno odreaguje u opasnim situacijama.\nSvi znamo da umor drasticno utice na sposobnost vozaca da pravilno odreaguje u opasnim situacijama, što je i potvrdjeno u Nemackoj – utvrdjeno je da je oko 0.5% ozbiljnih saobracajnih udesa izazvano premorom za volanom.\nSamo prošle godine je premor prouzrokovao 3.034 saobracajnih nesreca, a od toga su u 1.786 sudara i vozaci bili povredjeni. Ova brojka predstavlja 0.5% svih saobracajnih udesa, što nije veliki procenat.\nAli strucnjaci veruju da je prava cifra mnogo veca, jer je najcešce skoro nemoguce detektovati i utvrditi tacne znake premora pre nego što se nesreca dogodi. Razlicite naucne studije procenjuju da je upravo pospanost od 10% do 20% uzrok ozbiljnih saobracajnih nesreca.\nPrema posebnom istraživanju jedne osiguravajuce kompanije u Nemackoj, premor za volanom je odgovoran za svaku cetvrtu saobracajnu nesrecu, a verovatnoca da osoba nastrada u nesreci koja je uzrokovana premorom je 2,5 puta veca nego stradanje uzrokovano bilo kojim drugim faktorom.\nOvi podaci su alarmantno odjeknuli širom Evrope, pa su „Mercedesovi“ strucnjaci rešili da se ozbiljno posvete ovom pitanju. Vec se krenulo sa projektom ciji je cilj razvijanje sistema koji može pravovremeno da prepozna premor kod vozaca i da ga upozori.\nU toku razvoja ovog projekta, inženjeri u „Mercedesovom“ Tehnološkom Centru su vec uradili testove sa preko 200 vozaca, i to kako u simulatoru za vožnju, tako i na putu, u realnoj situaciji. Po sadašnjim predvidjanjima, ovaj novi revolucionarni sistem bi trebalo da bude spreman za serijsku proizvodnju za samo nekoliko godina.\nStoga, ne sedajte za volan ukoliko ste umorni, mada cesto nemamo izbora …


PU "Mladost" iz Bačke Palanke pobednik 3. Dečije olimpijade (FOTO)\nNaslovna Društvo Manifestacije PU „Mladost“ iz Bačke Palanke pobednik 3. Dečije olimpijade (FOTO)\nPU „Mladost“ iz Bačke Palanke pobednik 3. Dečije olimpijade (FOTO)\nBAČKA PALANKA: U subotu (18.05.) u Sportskoj hali Tikvara održana je treća po redu Dečija olimpijada predškolskih ustanova Južnobačkog okruga.\nSa ciljem promovisanja sporta najmlađim generacijama, ova manifestacija okupila je oko 450 dece, imala takmičarski i revijalni karakter. Učestvovalo je oko 300 dece Predškolske ustanove „Mladost“, kao i oko 150 predstavnika 9 drugih predškolskih ustanova.\nPobednik ovogodišnje Dečije olimpijade je PU „Mladost“ koji ove godine obeležava 51. godinu postojanja.\n3. Dečija olimpijada\nDečija olimpijada predškolskih ustanova Južnobačkog okruga\nPrethodni tekstBačka ispala iz Super lige Srbije\nSledeći tekstRepertoar u Gradskom bioskopu za petak i subotu (24. i 25.05.)


Kurs i Obuka za Sudskog Tumača i Prevodioca za Slovački Jezik\nKurs i obuka za sudskog tumača i prevodioca za slovački jezik - Audio verzija\nUzevši u obzir da je potvrda o pohađanju ove edukacije zahtevana od svakog pojedinca, koji želi da aplicira na konkurs za sudskog tumača za slovački jezik, to je neophodno najpre da izvrši prijavu za njeno pohađanje.\nSvaki kandidat bira da li će da dođe u prostorije Obrazovnog centra Akademije Oxford i ovlašćenom licu pruži sve potrebne informacije, to jest ime i prezime, kao i datum rođenja i broj fiksnog ili mobilnog telefona za dalji kontakt. Takođe je otvorena mogućnost i da zainteresovano lice prijavu izvrši ili elektronskim putem (na mejl) ili preko telefona.\nOno što svako ko se bude prijavio mora da zna, jeste da je obavezan lično da prisustvuje upisu, koji će biti organizovan u prostorijama konkretnog predstavništva, a tada je svakako dužan i da priloži tačno određenu dokumentaciju.\nOd svakog pojedinca se očekuje da u trenutku zvaničnog upisivanja jasno navede da li će nastavu pohađati online ili mu više odgovara tradicionalna obuka i kurs za sudskog tumača, prevodioca za slovački jezik. Isto tako će biti u obavezi i da se opredeli između grupne, odnosno individualne edukacije, što važi i za klasičnu i za online opciju.\nU skladu sa pravilnikom, koji se primenjuje u navedenoj instituciji, svaki pojedinac koji se odluči da nastavu pohađa po tradicionalnom principu, zapravo ima dužnost da bude prisutan u tačno određenim terminima u onoj poslovnici navedene institucije, u kojoj prethodno bude prisustvovao upisu.\nZa online edukaciju je specifično to da je polaznici mogu pohađati sa kog god mesta žele, uzevši u obzir da to čine isključivo preko kompjutera, a tačnije uz primenu određenog programa. Svakako će oni taj program i morati da instaliraju na svoj računar, a u skladu sa zahtevima i potrebama im se nudi i pomoć mnogobrojnih IT stručnjaka, koje takođe ova institucija zapošljava.\nPodrazumeva se da će svaki prijavljeni odlučiti i da li će online, odnosno klasičnu edukaciju pohađati u grupi ili mu, ipak više odgovara individualni pristup.\nDa bi mogao da bude organizovan grupni kurs i obuka za sudskog tumača, prevodioca za slovački jezik, potrebno je da se grupa od minimalnog broja članova oformi u jednom predstavništvu ove institucije, a to znači da se prvenstveno 4 osobe moraju prijaviti. Takođe je organizator predvideo maksimalno 8 ljudi da sme prisustvovati ovoj vrsti nastave, a uz to se na nivou svakog predstavništva unapred definiše dinamika, prema kojoj će se ta vrsta nastave organizovati. Mora se naglasiti da isključivo u ovom slučaju koordinator za nastavu ima pravo da odredi kako će se nastava odvijati, a u smislu da vrlo brzo pošto se grupa kreira, on određuje kako tačan datum početka, tako i termine. Ko god bude izvršio prijavu, prethodno će dobiti informacije o detaljima, koji se odnose na organizaciju nastave u grupi, uz obavezni uslov da ispoštuje u potpunosti ono što bude definisao organizator. Naime, polaznici moraju biti informisani da se promene kako dinamike, tako i termina, ali i datuma početka grupne edukacije neće dozvoliti, ukoliko bilo ko od njih to bude zahtevao.\nUz mogućnost da nastavu prati u grupi, otvorena je i ona koja podrazumeva potpuno samostalni pristup. Budući da samo jedna osoba prati tu vrstu edukacije, potrebno je da zajedno sa nadležnim predavačem, kao i sa licem koje je zvanično ovlašćeno u određenoj poslovnici, definiše kog datuma će početi individualna obuka i kurs za sudskog tumača, prevodioca za slovački jezik, te u kojim će tačno terminima predavanja da budu organizovana i naravno, da definiše dinamiku.\nPo završetku konkretne edukacije se svakom pojedincu izdaje zvanična potvrda o pohađanju, a upravo to i jeste jedan od dokumenata, koji se prilaže u okviru obavezne dokumentacije prilikom konkurisanja za dobijanje zvanja sudski tumač za slovački jezik.\nNaravno da zainteresovani moraju ispuniti i mnoge druge uslove, a jedan od njih se odnosi i na poznavanje slovačkog jezika, koji je u ovom slučaju radni, s tim da se očekuje i da kandidat svoj maternji jezik odlično poznaje, to jest srpski.\nVrlo je važno naglasiti da konkurisanje nije uslovljeno posedovanjem diplome Filološkog fakulteta, ali svakako je neophodno da pojedinac obezbedi važeći dokaz o nivou poznavanja slovačkog jezika. Naravno, ako se dogodi da kandidat nije u mogućnosti takvu potvrdu da dostavi, od njega se zahteva da polaže tačno propisan ispit.\nKo god bude odgovorio adekvatno na zahteve ovog konkursa, te eventualno zvanično dobije Rešenje o postavljenju za sudskog tumača za slovački jezik, ima obavezu i da polaže zakletvu. A tokom nje će se obavezati da će u potpunosti poštovati poslovnu tajnu, te da će štititi podatke koji su mu dostupni.\nOčekuje se da osoba koja bude stekla zvanično zvanje sudski tumač za slovački jezik, svakako bude dostupna državnim institucijama, a primarno sudovima, koji imaju potrebu za tim uslugama, što naravno ne znači da joj nije omogućeno i da kako pravnim, tako i fizičkim licima pruža konkretne usluge.\nKoje oblasti izučava obuka i kurs za sudskog tumača, prevodioca za slovački jezik?\nVrlo je važno na samom početku napomenuti da će svako, ko bude odlučio da pristupi praćenju ove edukacije imati priliku najpre da u potpunosti ovlada postupkom overe brojnih dokumenata, ali isto tako i da sazna na koji način može da postane sudski prevodilac za slovački jezik. Zapravo se radi o tome da specijalizovani kurs i obuka za sudskog tumača, prevodioca za slovački jezik obuhvata, praktično govoreći dva segmenta.\nGlavni deo nastave će, razumljivo biti usmeren na upoznavanje sa procesom obrade različitih dokumenata, a predviđeno je da kandidati uzmu učešće i u okviru specijalno osmišljenih vežbi.\nUzevši u obzir da sudski tumači za pomenuti jezik imaju dodira kako sa dokumentima, za koja se radi prevod sa slovačkog na srpski jezik, tako i sa onima koja uključuju prevođenje sa srpskog jezika na slovački, to znači da će pažnja biti posvećena upoznavanju prisutnih sa postupkom obrade takvih sadržaja. Međutim, znajući da se neretko događa da klijenti zahtevaju prevod sa slovačkog na engleski jezik ali i prevođenje sa slovačkog jezika na nemački, španski, francuski ili drugi strani jezik, takođe će objasniti prisutnima i kako je potrebno pristupiti obradi takvih dokumenta. Ne treba zaboraviti da se ponekad traže i direktni prevodi dokumenata sa engleskog na slovački jezik, te sa italijanskog, arapskog ili bilo kog drugog stranog jezika na slovački, što znači da će polaznici imati prilike da se upoznaju vrlo detaljno i sa procesom obrade takvih sadržaja.\nPodrazumeva se da će profesori predstaviti i brojne uskostručne termine, koji zahtevaju vrlo pažljivu obradu i sa kojima se, naravno profesionalni sudski tumači za slovački jezik svakako tokom obavljanja posla sreću. Predviđeno je, takođe i da specijalizovana obuka i kurs za sudskog tumača, prevodioca za slovački jezik obradi vrlo važnu temu, a koja se odnosi na vođenje evidencije, te na pravilno popunjavanje Dnevnika stranaka i poslova.\nIsto tako će polaznicima ove edukacije biti omogućeno da saznaju i zašto svaki klijent, koji zahteva usluge pomenutog stručnjaka mora da dostavi na uvid originalna dokumenta, ali će im profesori objasniti i na koji način se u praksi mora izvršiti naplata pruženih usluga, tako da će im predstaviti važnost prihvatanja predviđenog tarifiranja.\nSvakako će biti obrađena i tema koja je vezana za overu Haškim, to jest čuvenim Apostille pečatom, s tim što će posebno biti naglašeno da sudski prevodilac za slovački jezik nema ovlašćenje tu vrstu overe da izvrši. Ali se često u praksi događa Da klijent upravo od njega traži informacije o tom tipu overe, pa je neizostavno važno da polaznik edukacije, koji želi da stekne ovo zvanje sazna na koja dokumenta ste Apostille pečat mora staviti, odnosno po kom principu se vrši taj tip overe i ko je ovlašćen za stavljanje pomenutog pečata na dokumenta.\nMora se priznati da se ne dešava često, ali ipak može da se desi da sudski tumači za slovački jezik pogreše tokom pružanja usluga, pa je naročito važno da polaznici ove obuke znaju zašto se propusti događaju i na koji način se konkretna dokumenta moraju obrađivati, da u njima ne bi postojale greške. U tom delu će specijalizovani kurs i obuka za sudskog tumača, prevodioca za slovački jezik ponuditi prisutnima i primere, te će im profesori odmah objasniti i šta se čini da bi se propusti ispravili.\nPredavači će ukratko objasniti kandidatima i na koji način se pružaju usluge usmenog prevoda, a kada je uključen i slovački jezik, sa fokusom na konsekutivni i šapatni prevod, budući da se ovaj stručnjak u određenim slučajevima angažuje i za izvršenje tih usluga. Takođe će prisutnima biti posebno napomenuto da u okviru svih poslovnica institucije organizatora postoji i ona edukacija, koja je isključivo namenjena licima zainteresovanim za sticanje znanja vezano za pružanje usluga usmenog prevoda.\nDrugi segment kursa će biti usmeren uglavnom na administrativna pitanja, te je predviđeno da polaznici saznaju, između ostalog i kako mogu da postanu sudski tumači za slovački jezik. A sem toga što će im profesori objasniti ko na teritoriji naše zemlje raspisuje konkurs i kada, biće im predočeno i koji se sve uslovi moraju ostvariti, da bi neko mogao da bude izabran.\nPredviđeno je nastavnim programom i da predavači objasne prisutnima zašto se polaže zakletva i kako ona izgleda, a što je obavezno učiniti nakon dobijanja Rešenja o postavljenju za sudskog tumača. Isto tako će im biti ukazano i na važnost poštovanja pravila, budući da lice koje stekne ovo zvanje u svakom trenutku mora da se odazove na poziv ili nadležnog suda ili druge državne institucije, te naravno ima pravo i da zainteresovani fizičkim, odnosno pravnim licima te usluge pruža.\nA kako Obrazovni centar Akademije Oxford sprovodi i mnoge druge specijalizovane edukacije, to se u zvaničnoj ponudi nalazi i stručna obuka i kurs slovačkog jezika, pa će prisutnima biti ukazano i na tu činjenicu. Praćenjem te edukacije, svi koji smatraju da je potrebno znanja konkretnog jezika da poboljšaju, to mogu da učine na najbolji mogući način i po izuzetno povoljnim cenama, što će se sigurno pozitivno odraziti i na rezultate konkursa, odnosno na verovatnoću za sticanje zvanja sudski prevodilac za slovački jezik.\nKurs i obuka za sudskog tumača, prevodioca za slovački jezik - vreme i lokacija održavanja\nPravila navode da svaki pojedinac ima pravo da izabere između opcija pohađanja nastave online i u poslovnicama Obrazovnog centra Akademije Oxford, kao i između grupne i individualne, tako da će mu posle toga na raspolaganju biti informacije o mestu održavanja i o terminima, u kojima se organizuje obuka i kurs za sudskog tumača, prevodioca za slovački jezik.\nOd svakoga ko se opredeli za tradicionalan vid praćenja predavanja se zahteva da u tačno utvrđenim terminima, nastavi prisustvuje u predstavništvu pomenute institucije.\nPotrebno je da polaznici koji izaberu online vid edukacije imaju računar, koji će koristiti kako bi časove pratili, ali se takođe zahteva i da pravilno na njega instaliraju program, o čemu će ih prethodno informisati koordinator za nastavu predstavništva, u okviru koga su izvršili prijavu, odnosno upisali se zvanično. Mora se naglasiti da postupak njegovog instaliranja nije zahtevan, ali ipak ova institucija svakom polazniku koji ne uspe samostalno to da učini, nudi mogućnost da dobije adekvatnu pomoć od strane IT stručnjaka.\nSvakako je obavezan pojedinac da odluči i hoće li časove pohađati u grupi, kada nastavi treba da prisustvuje od minimum 4 do maksimum 8 kandidata ili im više odgovara princip, koji podrazumeva individualni tip edukacije. Tek nakon što ovlašćenom licu tu odluku bude saopštio, moći će da dobije informacije o terminima u kojima se časovi odvijaju i o načinu sprovođenja te vrste nastave.\nInstitucija organizatora prethodno uvek definiše po kojoj dinamici će se odvijati grupni kurs i obuka za sudskog tumača, prevodioca za slovački jezik, a to važi za bilo koju grupu u okviru svih poslovnica te institucije. Međutim, tačno vreme početka tog tipa edukacije, kao i termine u kojima će polaznici pratiti časove svakako određuje ovlašćeno lice u okviru pojedinačnih poslovnica, ali to čini tek onda kada se osnovni zahtev ostvari, to jest pošto 4 osobe najmanje izvrše prijavu i u tom predstavništvu se oformi jedna grupa. Izuzetno je važno da svako ko želi tako nastavu da pohađa na taj način, ima na umu da se ne uzimaju u obzir zahtevi pojedinaca za izmenama i to ne samo termina, nego ni datuma početka, a ni dinamike, budući da važeći pravilnik to ne predviđa.\nPreostalo je da naglasimo i to da se vrlo fleksibilna princip primenjuje kada se organizuje individualna obuka i kurs za sudskog tumača, prevodioca za slovački jezik. Stvar je u tome da je pružena maksimalna sloboda pojedincu, koji se opredeli za takav vid praćenja nastave, te mu je omogućeno da se dogovori sa nadležnim licem izabrane poslovnice organizatora, odnosno sa stručnjakom koji će tu vrstu nastave i da vodi, kada će ona početi, kojim tempom će časovi da budu sprovođeni i u kojim tačno terminima.\nPrema kakvom principu se organizuje obuka i kurs za sudskog tumača, prevodioca za slovački jezik?\nPostoji nekoliko principa koji se poštuju prilikom sprovođenja ove edukacije, a o svemu tome biva detaljno informisan svaki pojedinac koji vrši prijavu. Neophodno je da se on potpuno samostalno opredeli između mogućnosti da časove prati online ili prema klasičnom principu, te da takođe navede da li mu više odgovara individualni kurs i obuka za sudskog tumača, prevodioca za slovački jezik ili nastava u grupi.\nPojedinci koji odluče časove da pohađaju online imaju obavezu da koriste sopstveni kompjuter tom prilikom, ali i da pre početka grupne ili individualne nastave izvrše pravilno instaliranje softvera na konkretni uređaj. Naročito je važno napomenuti zainteresovanima, koji ne budu uspeli adekvatno da instaliraju tu vrstu programa, da će im pružiti pomoć stručnjaci koji su zato specijalizovani, a u okviru svakog predstavništva Obrazovnog centra Akademije Oxford su zaposleni.\nKada se kaže klasična edukacija, misli se zapravo na nastavu koju organizator sprovodi u prostorijama brojnih poslovnica u zemlji.\nKao što je već pomenuto, predviđeno je da se i online i tradicionalna nastava mogu pohađati, kako u formi individualne, tako i grupne, te je očekivano da svaki pojedinac izabere kako mu odgovara predavanja da prati.\nPrincip koji se primenjuje kada je u pitanju individualna obuka i kurs za sudskog tumača, prevodioca za slovački jezik je posebno jednostavan, te umnogome teži da se ostvare zahtevi pojedinačnih polaznika. Radi se o tome da se nastava sprovodi tako da pojedinačni kandidat odlučuje i to zajedno sa profesorom, te sa zvanično ovlašćenim licem određenog predstavništva organizatora, po kom principu će se časovi sprovoditi. Sem dogovora o datumu početka, predviđeno je da se oni usaglase i oko toga kakvom bi dinamikom trebalo predavanja da budu organizovana, s tim što se podrazumeva da će definisati i termine sprovođenja časova.\nMnogo je strožiji način na koji se sprovodi edukacija namenjena praćenju više polaznika, tačnije od njih četvoro najmanje, pa do osmoro najviše. Najvažnije je da prvo dovoljan broj lica izvrši prijavu u određenoj poslovnici, tako da kordinator za nastavu može da napravi grupu od minimalnog broja članova. A princip koga se organizator pridržava, kada je u pitanju grupni kurs i obuka za sudskog tumača, prevodioca za slovački jezik podrazumeva vrlo stroga pravila, te obavezu poštovanja svega što organizator bude odredio, jer zahtevi polaznika za promenama ne smeju da budu prihvaćeni tom prilikom. Dakle, pošto bude bila napravljena grupa, ovlašćeni predstavnik te poslovnice precizira kog datuma će nastava početi, ali takođe određuje i u kojim terminima tačno će predavanja da budu održana, dok ova institucija dinamiku sprovođenja grupne edukacije donosi na opštem nivou i to se u okviru apsolutno svakog predstavništva mora ispoštovati u potpunosti.\nKoliko treba da traje kurs i obuka za sudskog tumača, prevodioca za slovački jezik?\nPraktično govoreći, duplo duže je prema nastavnom programu predviđeno da traje grupna obuka i kurs za sudskog tumača, prevodioca za slovački jezik, nego individualna nastava.\nDefinisano je da ukupno 8 meseci polaznici prate nastavu, ukoliko odluče da to bude u okviru grupne, a dinamika se u tom slučaju određuje od strane institucije organizatora. S obzirom na to da je zastupljeno 192 školska časa u programu, prema čijim pravilima se i organizuje taj tip edukacije, utvrđena je dinamika koja podrazumeva da polaznici časovima prisustvuju 2 puta tokom jedne sedmice i to u trajanju od po 135 minuta, odnosno dnevno po 3 školska časa.\nSve one osobe koje se opredele da časove pohađaju samostalno bi trebalo da se sa profesorom, ali i sa licem koje je za sprovođenje nastave u konkretnom predstavništvu Obrazovnog centra Akademije Oxford za to i zaduženo, dogovore na koji način će 80 školskih časova, koliko obuhvata individualni kurs i obuka za sudskog tumača, prevodioca za slovački jezik, biti raspoređeno na ukupno 4 meseca. A da bi mogli pravilno da rasporede ukupan nastavni fond, polaznici moraju biti informisani da je poželjno na dnevnom nivou da prisustvuju nastavi u trajanju od po 2 školska časa (90 minuta), tako da će praktično rečeno imati obavezu da u propisanom vremenskom periodu rasporede po 40 dvočasa.\nSpecijalizovana obuka i kurs za sudskog tumača, prevodioca za slovački jezik - cena\nIznosi koji su navedeni u evrima se moraju obračunati u dinarima, a na osnovu pravila koja su navedena u okviru Zakona o deviznom poslovanju naše zemlje. Nevezano za to da li polaznik odluči da iznos plati u više rata ili odjednom, ovlašćeni predstavnik poslovnice u kojoj se upisao će biti u obavezi da tu sumu obračuna po kursu evra, koji je na taj dan važeći, tako da će on iznos platiti svakako u dinarskoj protivvrednosti.\nVažeći cenovnik predviđa da grupni kurs i obuka za sudskog tumača, prevodioca za slovački jezik košta 800 evra. Kako edukacija traje osam meseci, tako se i svakom pojedincu dozvoljava da na ukupno osam mesečnih rata plati ovaj iznos, što znači da 100 evra iznosi jedna rata.\nPotrebno je da svako ko odluči nastavu da pohađa samostalno izdvoji 500 evra više, uzevši u obzir da individualna obuka i kurs za sudskog tumača, prevodioca za slovački jezik košta ukupno 1.300 evra. Kao i kod grupne nastave, tako se i ovde iznos deli na rate, s tim što je omogućeno plaćanje na 4 mesečne rate, jer toliko meseci traje i edukacija, pa je iznos za jednu ratu 325 evra.\nKursevi za sudskog tumača i prevodioca za slovački jezik u ostalim gradovima Srbije:\nOn-line kurs slovačkog jezika\nKurs za simultano i konsekutivno prevođenje za slovački jezik\nKurs konverzacije sa izvornim govornicima za slovački jezik\nKurs lektorisanja za slovački jezik


Naučnik koji je povezao Astrazeneku i krvne ugruške novac dobijao od Fajzera - BIGportal.ba\n20 Aprila, 2021 20 Aprila, 2021 04935\nNorveški naučnik koji je otkrio vezu krvnih ugrušaka i Astrazenece pet godina je primao je novac od konkurentske kompanije Fajzer, pišu norveški mediji.\nPrema pisanju norveških medija Pal Andre Holme koji se “proslavio” odlučnim insistiranjem na tome kako vakcina Astrazeneka/Oksford izaziva opasne krvne ugruške “zaboravio” je u naučnom istraživanju koje potpisuje da prijavi da je poslednjih pet godina primio od Kompanija Fajzer i Bajer više od milion norveških kruna.\nU naslovu teksta “Norveški istraživači koji stoje iza izveštaja Astrazeneke imali su veze sa konkurentima”, koji je objavio norveški portal “omni” pre tri dana, navodi se da je nekoliko istraživača koji su stajali iza norveškog izveštaja o neželjenim efektima vakcine Astrazeneka protiv kovid-19 imaju finansijske veze sa konkurentskim farmaceutskim kompanijama.\nGrupu je predvodio Pal Andre Holme, profesor Univerzitetske bolnice u Oslu, koji je u proteklih pet godina primio preko milion kruna od Fajzera i Bajera, koji oboje rade na razvoju vakcina. Još tri istraživača takođe su imala slične veze.\nIpak, oni su porekli da to ima ikakve veze sa izveštajem o ugršcima koji je predstavljen u “Nev England Journal of Medicine”, ali su istovremeno priznali da je trebalo da budu transparentniji u vezi prihoda.\nTim: Nisam želio da se obrukam u prvom kolu u Beogradu\nPredsezona završena: Marjanović dobar, Bjelica dvocifren, Vučević odličan, Čikago perfektan


Franca Sozzani u borbi protiv gladi u svetuFashionela\nHome » PEOPLE IN FASHION » FASHION EDITORS » Franca Sozzani u borbi protiv gladi u svetu\nPosted by: admin Tags: Franca Sozzani, Ujedinjene Nacije, United Nations, Vogue Italia, World Food Programme Posted date: May 22, 2014 | No comment\nUrednica italijanskog izdanja magazina Vogue, Franca Sozzani, postala je ambasador humanitarnog tima pod nazivom “World Food Programme” u okviru Ujedinjenih Nacija.\nGlavni direktor ove organizacije Ertharin Cousin, izjavila je kako saradnju sa Francom smatra kao veoma bitnu, s obzirom na to da se poznata italijanska novinarka nalazi na čelu veoma uticajnog magazina. Po njenom mišljenju, moć medija će uveliko doprineti humanitarnom projektu.\nOvo nije prvo zalaganje italijanske urednice u humanitarnim organizacijama. Franca Sozzani je do sada imala priliku da učestvuje u mnogim kampanjama među kojima je i Rebranding Africa – gde je poseban akcenat stavljen na položaj i obrazovanje žena u Africi.\nPored France Sozzani u ovom projektu učestvuju i druge ličnosti iz javnog života među kojima su Drew Barrymore, Christina Aguilera i brazilski fudbaler Kaká .\n« CFDA dodeljuje nagradu za najbolji Instagram profil\nNovi film Woody Allena “Magic in the Moonlight” »


Windows 10 uskoro dobija Copy/Paste funkciju u Cloudu\nWindows Insideri dobili su mogućnost nadogradnje svojih testnih Windows-a 10 na verziju 17666. S njom dolazi nekoliko noviteta, poput tamnog File Explorer-a, ali i jedna dodatna zanimljiva mogućnost za one koji istovremeno rade na više računara ili pak žele da prebace posao sa jednog na drugi računar (primera radi kod kuće i na poslu).\nOsim opcije Timeline koja omogućava da se neka aplikacija ili dokument otvori na jednom mestu, a na drugom se nastavi rad na njemu (ako je korisnik na oba računara prijavljen istim Microsoft-ovim nalogom), od sada će se na sličan način, putem oblaka, moći da zinhronizuju i sadržaj clipboarda.\nCloud Clipboard, kako se naziva, aktivira se pritiskom na Win+C (umesto Ctrl+C kao za obično kopiranje). Sadržaj koji se na ovaj način kopira u clipboard biće sinhronizovan putem oblaka pa će ga biti moguće lako zalepiti na nekom drugom računaru povezanom preko Microsoft naloga.\nNovi Cloud Clipboard će pamtiti i istoriju kopiranja i lepljenja, a omogućava korisniku i da "zakači" neke sadržaje koji mu često trebaju da budu pri ruci, pa da ih po potrebi lako pronađe i zalepi u dokument.


Miloš Stevanović - AK STEVANOVIĆ\nMiloš Stevanović je rođen 28.9.1983. godine u Bijeljini. Partner je u Advokatskoj kancelariji Stevanović, u kojoj od 2006. godine uvodi savremene metode rada, u skladu sa najvišim poslovnim standardima, zahvaljujući kojima je kancelarija za kratak period prerasla u najveću advokatsku kancelariju u Republici Srpskoj i Bosni i Hercegovini i jednu od vodećih advokatskih kancelarija u regionu.\nNakon završenih studija na Pravnom fakultetu u Beogradu 2006. godine, znanja iz oblasti pravnih nauka i advokatskog menadžmenta nadograđuje uspostavljajući saradnju sa prestižnim kancelarijama iz Velike Britanije, Izraela i vodećim kancelarijama iz regiona. Usavršavao se na Univerzitetu „Harvard“ u Sjedinjenim Američkim Državama.\nU ranijim sazivima Vlade Republike Srpske, obavljao je funkcije savjetnika ministra poljoprivrede, šumarstva i vodoprivrede za međunarodne odnose i diplomatiju, kao i savjetnika ministra unutrašnjih poslova, takođe iz oblasti međunarodnih odnosa i diplomatije. Specijalista je za korporativno pravo, spajanja i banke. Pored gore navedenog, g-din Stevanović je trenutno savjetnik generalnog direktora “Srbijagas”. Miloš je obavljao poslove savjetnika direktora i menadžmenta Uprave za indirektno oporezivanje Bosne i Hercegovine tokom 2020. i 2021. godine. Bio je prvi gradski menadžer u istoriji Republike Srpske i Bosne i Hercegovine i uspješno je u grad Bijeljinu unio nove sisteme menadžmenta u javnoj upravi.\nTrenutno, svoj porodični biznis širi u oblasti finansija, bankarstva i računovdstva. On je, takođe, član Nacionalne grupe za Srbiju u Trilateralnoj komisiji.


U Srbiji otvorena najveća plantaža organskih jabuka - POLJOPRIVREDNIK specijalizovani list za selo\nU Srbiji otvorena najveća plantaža organskih jabuka\nDatum kreiranja utorak, 09 jul 2019 11:14\nU Vladičinom Hanu je 8. jula otvorena najveća plantaža organske jabuke u Srbiji na 45 hektara zemljišta, prenosi sajt Privredne komore Srbije (PKS). PKS pruža podršku kompanijama u novim poslovnim poduhvatima, rekao je Marko Čadež, predsednik Privredne komore Srbije, ocenjujući da ovom investicijom "Nektar" na najbolji način doprinosi razvoju i promociji organske proizvodnje, kao i ekonomskom rastu čitavog regiona.\nČadež je pozvao poljoprivrednike iz čitave Srbije da se intenzivnije bave organskom proizvodnjom, jer je ona budućnost poljoprivrede. Prema njegovim rečima, Srbija ima i posebnu mogućnost izvoza organskih prehrambenih proizvoda na nemačko tržište.\nPredsednik PKS-a je istakao da je za ceo kraj plantaža veoma značajna, jer su potencijali juga Srbije odlični za investicije, ali i da se od sedam odsto zaštićenog zemljišta u Srbiji koje može da bude sertifikovano kao organsko koristi svega 0,4 odsto.\nDirektor kompanije "Nektar" Mihailo Janković objasnio je da je 45 hektara organske jabuke samo prva faza, a da će posle proširenja, pod tim zasadima biti 114 hektara, što je ukupno ulaganje veće od pola miliona evra. Nova plantaža, u koju je kompanija "Nektar" uložila više od 200.000 evra, doprineće zapošljavanju još 100 radnika u sezoni berbe, a taj će broj rasti u skladu s razvojem plantaže, rekao je direktor ove kompanije.\n- Zadovoljni smo prisustvom u ovom regionu i investicijama, jer smo u Vladičin Han do sada investirali preko 15.000.000 evra, a nastavićemo u tom smeru, poručio je Janković i naglasio da će se truditi da veći deo organskih jabuka sa ovih plantaža završi u gotovim proizvodima.\nDržavni sekretar u Ministarstvu poljoprivrede Velimir Stanojević istakao je da je važno novo zapošljavanje, ali i bavljenje organskom proizvodnjom kroz kooperantski odnos. Najavio je izmenu Zakona o organskoj proizvodnji koja će proizvođačima omogućiti lakši izlazak na tržište Evropske unije, kao i nove veće podsticaje za organsku proizvodnju. Pomoćnik predsednika opštine Vladičin Han Branislav Tošić podsetio je da ta sredina ima tradiciju kooperantske proizvodnje voća još od 60-ih godina prošlog veka i dodao da su dosadašnja ulaganja "Nektara" izuzetno važna za ovu opštinu.


U BiH nije bilo genocida - Kozarac.ba\nDanas su pred Medjunarodnim sudom pravde u Hagu pravni zastupnici Beograda završili sedmodnevno iznošenje svojih argumenata povodom tužbe Bosne i Hercegovine protiv Srbije i Crne Gore za genocid nad bošnjačkim narodom.\nPravni eksperti iz Beograda zajedno sa dvojicom svojih inostranih kolega nastojali su da ospore navode tužbe Bosne i Hercegovine da je SR Jugoslavija u vrijeme na koje odnosi tužba – dakle godine rata u Bosni i Hercegovini – imala "efektivnu kontrolu" nad Republikom Srpskom, da je JNA učestvovala u oružanim sukobima i da je zvanični Beograd formirao, obučavao i slao u Bosnu paravojne formacije, kao što su Srpski četnički pokret Vojislava Šešelja i Arkanova Srpska dobrovoljačka garda. Britanski advokat Ian Brownlie je, kao jedan od pravnih zastupnika SCG tvrdio da se Milošević nije slagao sa rukovodstvom bosanskih Srba, koji su, po njegovim riječima, bili "veći nacionalisti od Miloševića". Pozivajući se na knjigu jednog od medjunarodnih pregovarača, lorda Owena, on je tvrdio da se Milošević i Karadžić u mnogim stvarima nisu slagali i da potezi liderâ bosanskih Srba niti su inicirani niti su kontrolisani iz Beograda.\nTeza njegovog francuskog kolege, advokata Xaviera de Rouxa je da Bosna i Hercegovina nije bila izložena spoljnjoj agresiji nego je u njoj vođen građanski rat tri strane – Srba, Muslimana i Hrvata. On je poricao svaku mogućnost da se riječ genocid koristi da bi se okarakterisala priroda tih sukoba. Po njegovom mišljenju, navodi u izvještajima Ujedinjenih nacija i Savjeta bezbjednosti, pa i specijalnog izvjestioca za ljudska prava Tadeusha Mazowjetzkog nemaju nikakvu dokaznu vrijednost jer su riječ i pojam genocid u tim dokumentima korišćeni u "političkom, a ne u pravnom, smislu."\nKao i njegovi prethodnici u izlaganjima proteklih sedam dana, beogradski pravni eksperti, i francuski advokat je istakao da Srebrenica jeste jedan od najtežih zločina počinjenih u ratu u BiH, ali je, kao i oni, osporavao broj bošnjačkih žrtava. Uz to, on je dodao da se u tužbi Bosne i Hercegovine protiv Srbije i Crne Gore u svakom navodu pretjeruje sa brojem žrtava, pa i sa onima o broju zatočenika i ubijenih u prijedorskim logorima.\nKljučna tačka odbrane pravnih zastupnika Srbije i Crne Gore bila je osporavanje nadležnosti Medjunarodnog suda pravde. Na tu tačku se usredsredio Tibor Varadi, član pravnog tima SCG, koji je izrazio nadu da će sud na kraju rasprave 9. maja konačno zaključiti da nije nadležan za ovaj spor. Medjunarodni sud pravde je, medjutim, već u tri maha – 1993., 96. i 2003. – odbacio takva osporavanja i proglasio se u potpunosti nadležnim.\nNakon obrazlaganje tužbe BiH koje je trajalo sedam dana, isto toliko vremena, zastupnici SCG iznosili su kontraargumente. U nastavku spora slijedi izvodjenje dokaza i eksperata koji će, s jedne strane, potkrepljivati navode tužbe o kršenju Konvencije o zabrani i kažnjavanju genocida a, sa suprotne, osporavati ih.


Rafailović: Obnova 27. marta, gužve samo iz pravca Cvijićeve\nTanjug 18. juna 2019. 11:37\nBEOGRAD – Radovi na prvoj fazi rekonstrukcije Ulice 27. marta teku bez većih problema i za sada su gužve jedino iz pravca Cvijićeve ulice, dok iz pravca Bulevara oslobođenja nije bilo većih zastoja, kažu u gradskom Sekretarijatu za saobraćaj.\nGradski sekretar za saobraćaj Dušan Rafailović je rekao da su, kada se izvode takvi opsežni radovi, neminovne izmene u redovnom režimu saobraćaja.\n„Ono što je bila naša strepnja, to je kako će funksionisati saobraćaj u Bulevaru kralja Aleksandra i da li će talas koji se javi zbog zastoja uticati na ovaj bulevar, ali do toga nije došlo. Naravno da smo očekivali da dođe do gužve i zastoja, ali primetili smo i da je već polovinom prošle nedelje smanjen broj automobila na ulicama Beograda, što je svakako uticalo da ne bude većih zastoja“, rekao je Rafailović za TV Prva, navodi se u saopštenju Gradske uprave.\n„Mi tokom dana imamo redovnu komunikaciju sa Upravom saobraćajne policije za Grad Beograd. Potrebno je da prođe najmanje tri do četiri dana da bismo videli na koji način se taj saobraćaj raspoređuje na mreži“, rekao je Rafailović.\nNavodeći da se trenutno u gradu radi na nekoliko lokacija Rafailović je naglasio da je to moralo da se radi, jer godinama u uličnu mrežu nije ulagano na način kako se to sad radi.\n„Naša saobraćajna infrastruktura je bila skoro uništena i mi smo zatekli katastrofalno stanje. Nismo mogli više da odlažemo rekonstrukcijuu Ulice 27. marta, a letnji period je najpovoljnije vreme za ovakve radove. Tad počinje školski raspust, smanjuje se broj vozila na ulicama jer je sezona godišnjih odmora“, rekao je Rafailović.\nOn se, dodaje se u saopštenju, izvinio građanima što njihove dnevne aktivnosti trpe zbog radova i apelovao na njih da budu strpljivi.\nRafailović je rekao da je sada praktično na snazi vanredni režim saobraćaja, jer se rekonstruiše saobraćajnica u centru grada dužine tri kilometra i istakao da će građani, kada se završe radovi, dobiti moderan i funkcionalan bulevar.


Kecmanović: Sledi internacionalizacija problema zbog Incka\nTanjug 27. jula 2021. 10:25\nBANJALUKA – Politikolog Nenad Kecmanović ocenio je danas da, zbog odluke odlazećeg visokog predstavnika Valentina Incka da nametne zakon o zabrani i kažnjavanju negiranja genocida, sledi internacionalizacija problema i dalje zaoštravanje situacije do međunarodne konferecije o Bosni.\nKecmanović za Tanjug kaže da, nažalost, ne veruje da možemo očekivati brži izlaz iz sutacije nastale odlukom Valentina Incka.\n„Incka već iduće nedelje treba da zameni (Kristijan) Šmit koji za stalne članice Saveta bezbednosti UN Rusiju i Kinu ‘ne postoji’, a za Srpsku, koja čini pola BiH, ‘samo je gost'“, rekao je Kecmanović.\nŠmit, kaže, nema ni legimitet, ni legalitet da sprovede Inckov zakon, a ni autoritet da ga ukine, te sledi internacionalizacija i dalje zaoštravanje situacije do međunarodne konferencije o Bosni.\nPovodom odluke da predstavnici Srpske od danas ne učestvuju u radu i odlučivanju u zajedničkim institucijama BiH, kao odgovor na Inckov zakon, Kecmanović kaže da je, srećom, Srpska pokazala da zna da se brani kada je složna.\n„Zajednički organi naprosto neće moći da funkcionišu dok će entiteti nastaviti normalno da funkcionišu. To praktično znači da će Srpska biti funkcionalna Republika, a BiH još nefunkcionalnija zajednica nego što je do sada bila“, rekao je Kecmanović.\nNa pitanje koliko je moguće da ne zažive namere odlazećeg visokog predstavnika, Kecmanović naglašava da niko ne može uhapsiti čitav narod.\n„Ako se deset, pedeset, sto ili više hiljada ljudi u RS potpišu da u Srebrenici nije bio genocid, onda je sankcija fizički neprimjenjiva, jer prevazilazi kapacitete pravosuđa i zatvora“, rekao je profesor.\nDodaje da Zakon koji se masovno krši ne može da zaživi.\n„Ako upotrebom nasilja većeg intenziteta i širih razmera, te izdajom i nejedinstvom srpskog naroda ipak zaživi, biće to zamiranje RS“, rekao je Kecmanović i naglasio da to i jeste u krajnjoj liniji namera tzv. međunarodne zajednice.\nPrema njegovim rečima, ići će se logikom da je narod, koji masovni zločin u Srebrenici neće da nazove genocidom, i sam narod “genocidaša”, a RS koju je stvorio takode je “genocidna tvorevina”.\n„Vraćaju nas u mračno vreme (Volfganga) Petrića i (Pedija) Ešdauna, vreme bonskih ovlašćenja, vreme nametanja zakona, smene izabranih političara i otimanja entitetskih nadležnosti“, naveo je on.\nKecmanovih upozorava da je nametanje zakona već počelo, a uskoro će, kako kaže i ostalo.\n„Srećom Srpska je pokazala da zna da se brani kada je složna, a i globalni odnos snaga se promenio“, rekao je on.


Dodeljeni ugovori za subvencionisanje samozapošljavanja u Petrovcu na Mlavi - Ekonomija - Dnevni list Danas\nPočetna » Ekonomija » Dodeljeni ugovori za subvencionisanje samozapošljavanja u Petrovcu na Mlavi\n0Piše: Z.V. 16. oktobra 2020. 15.25 Izmenjeno: 17.28\nSvečanoj dodeli ugovora prisustvovali su Duško Nedinić predsednik opštine Petrovac na Mlavi i Sonja Mirić – Mladenović direktorka Nacionalne službe za zapošljavanje – filijala Požarevac.\nTim povodom medijima se obratio Duško Nedinić predsednik opštine Petrovac na Mlavi.\n-U okviru Lokalnog akcionog plana za zapošljavanje za 2020. godinu, naša opština je izdvojila sredstva u iznosu od 2 miliona dinara. Na taj iznos, Nacionalna služba za zapošljavanje je opredelila još 1.920.000,00 dinara svojih sredstava, što je ukupno 3.920.000 dinara za realizaciju dva programa u okviru zajedničkog konkursa.\nZa program Javnih radova, ukupno je potrošeno 1.900.000 dinara, a za subvencije za samozapošljavanje iznos od 2.020.000 dinara, kaže predsednik Nedinić.\nKada su u pitanju javni radovi, kroz ovaj konkurs smo preko KJP – Izvor, zaposlili 12 radnika na četiri meseca, dok je subvencije za samozapošljavanje i osnivanje firmi dobilo osam lica.\n-Važno je napomenuti to da je opština Petrovac na Mlavi, u poslednje 4 godine kroz finansiranje Lokalnog akcionog plana za zapošljavanje, opredelila više od osam miliona dinara za programe Javnih radova i samozapošljavanja. Za razliku od nekih mnogo bogatijih opština u okruženju, ali i u Srbiji, u odnosu na budžet kojim raspolažemo i na osnovu toga da spadamo u grupu siromašnijih opšština, tačnije u četiri, kategoriju, ovo su zaista ogromna sredstva za ovaj vid pomoći nezposlenim građanima naše opštine, od kojih su mnogi i iz osetljivih grupa, stariji od 50 godina, mladi, Romi, nekvalifikovani radnici, a veliki broj njih je i iz seoskih sredina.\nNa kraju bih izrazio zahvalnost direktorki filijale Nacionalne službe za zapošljavanje Požarevac, Sonji Mirić Mladenović za pruženu podršku kao i ispostavi Nacionalne službe za zapošljavanje u Petrovcu na Mlavi, a svim korisnicima ovog programa želim mnogo sreće u daljem poslovanju, izjavio je Duško Nedinić.\nnacionalna služba, Petrovac na Mlavi, Samozapošljavanje, SubvencijePetrovac na Mlavi